PŞ Divê dewlet ji 
Kurdan lêborîn 
bixwaze 



Serokê Giştî yê Partiya Saadetê (SP) Numan Kurtulmuş derbarê 
pirsgirêka Kurd û çareserkirina wê de ji Rûdawê re axivî. Kurtul- 
muş pêkanînên xelet ku ji aliyê dewleta kûr ve hatin meşandin, 
wek sedemê pirsgirêka Kurd nîşan da û got "Ji bo pêçandina van 
birînan, divê dewlet zû gavan bavêje û ji Kurdan lêborîn bixwaze.” 
►4 




Gruba 


Projeya Deşta 


Deutschland 1,50 Euro | Danmark 15,00 DKK | France 1,50 Euro | Nederland 1,80 Euro | Schweiz 2,70 CHF | Sverige 21,00 SEK 


Cîgirê Erdogan Huseyin Çelik ji Rûdawê re axivî: 

Em boykota BDP'ê fam 


H useyin Çelik, yê Cîgirê 
Serokwezîrê Tirkiyê 
Recep Tayyip Erdogan, 
di hevpeyvînek ligel Rûdawê 
de behsa qezancên welatiyên 
Tirkiyê û Kurdan di serketina 
referendûma derbarê guher- 
tina 26 xalên Destûra Binge- 
hîn ya Tirkiyê di 12’ê vê mehê 
de kir. Çelîk guhertina wan 
xalan di berjewendiyê Kurdan 
û BDP’ê de jî nirxand û got ku 
ew nikare helwesta boykotê 
ya BDP'ê fam bike. Çelik got 
ku armanca partiya wî ne 
tenê guhertina wan 26 xalan 
e, lê eger ew di hilbijartinên 
sala pêş de biserkevin, ew ê 
tevaya Destûra Bingehîn ya 
Tirkiyê biguherînin. k-2 / 7 


Dalarna Kurd 

Ji gundekî Nisêbînê heya 
Lîga Yekem a Swêdê, çîroka 
DALKURD’ê ^15 

Beyto Can - Tatlises 


nakin 


Armanca îranê bi 
avakirina dîwaran 
di nav xaka Herêma 
Kurdistanê de çi ye? 


Beyto Can doz li îbrahim 
Tatlises vekir û 50 hezar 
Euro dixwaze ^9 

Kompûtera Kurdî 

Xortê Kurd bernameyek 
tabet ava kir: kompûter bi 
kurdî diaxive ►lO 


Reklam 

Huseyin Çelik: Em boykota BDP'ê fam nakin 



Enqere (Rûdaw) - Li qata 5'an a 
avahiyeke modern li Enqereya 
paytexta Tirkiyê ku baregeha 
hizba wan e, me bi zimanê Kurdî 
dest bi gotûbêja xwe ligel Cîgirê 
Serokê AKP'ê Huseyin Çelik kir, lê 
wî got ji ber ku xwendin û karê 
xwe yê siyasî bi zimanê Tirkî ki- 
riye, dixwaze bi Tirkî bersivê 
bide, ji ber bi Tirkî baştir dikare 
nerînên xwe bîne ziman. 

Huseyin Çelik ji bajarê Wanê yê 
Bakurê Kurdistanê ye û di Hikû- 
meta Abdullah Gul de Wezîrê 
Çandê û di Hikûmeta 59. ya Tay- 
yip Erdogan de Wezîrê Perwer- 
deyê yê Tirkiyê bû. Malbata Çelik 
ji aliyê bav ve Erebên Sêrtê ne û ji 
aliyê dayîkê jî Kurd in. 

Rûdaw: Di 12'ê vê mehê de li Tir- 
kiyê referendûma destûrê tê kirin 
ku erê, nexêr û baykot jî hene. Hûn 
vê referendûmê çawa dinirxînin? 
Huseyin Çelik: Ev cara pêşî ye li 
Tirkiyê bi awayekî azad gotûbêj li 
ser guherandina destûrê tê kirin. 
Wek mînak, dema destûra sala 
1961'ê ket referendûmê, gotina 
'erê' azad bû, propaganda wê 
azad bû, lê propaganda 'nexêr' 
qedexe bû. Di destûra sala 
1982'an de jî bi heman awayî bû. 
Loma ev cara yekem e li Tirkiyê 
bi vî awayî guherîneke destûrî ji 
aliyê hêzeke sivîl ve tê amadeki- 


rin. Destûrên me yên berê beren- 
camên derbeyên leşkerî bûn û bi 
darê zorê hatibûn ferzkirin. Ji 
aliyê me ve hinek nirxandin hene 
û tiştê li ba me heya niha hatiye 
dirustkirin ew e ku eger Xwedê 
hez bike wê encam 'erê' be. Xu- 
yaye hinek jî hene dibêjin 'nexêr'. 
Ewên dibêjin nexêr, di bingeh de 
pirsgirêka wan ligel guherînên 
destûrî yên ku hatine kirin nîne, 
berevajî vêya pirsgirêka wan ligel 
AKP'ê heye û dixwazin vê deng- 
danê bikin wek wergirtina bawe- 


riyê ji hikûmetê. Dixuyê ku BDP'ê 
jî biryar daye ku referendûmê 
boykot bike. Zehmet e em ji 
BDP'ê fam bikin, ji ber bi dehan 
sal e li jêr desthilata mentalîteya 
eskerî û çespandî hemû xelkê Tir- 
kiyê pir êş kişandine, lê xelkê 
başûr û başûrê rojhilatê Tirkiyê, 
yanî Kurd, zêdetir êş û elem ki- 
şandine. Divê ew ji her pêngaveke 
berbi demokrasiyê re li çepikan 
bidin, lê mixabin wan boykota 
van guherînên destûrî kir ku bi 
rêya wê dadgeha destûrî ya Tir- 



kiyê ku çend caran hizba wan da- 
xist, bi vê reformê wê bibe sazi- 
yeke demokratîk. Lê li gor min 
xelkê başûr û başûrê rojhilat wê 
guh bidin dengê wîjdana xwe û 
piştre biryara xwe bidin. Hêvîdar 
im guşar li xelkê neyên kirin. 


"Em sê coreyên nijadperes- 
tiyê red dikin" 

Wek Kurdekî Tirkiyê, hûn ba- 
şiya van reformên destûrî, yên 


Duhok (Rûdaw) - Roja 26'ê Tebax 
a 2010'an nêzîkî demjimêr 10 berî 
nîvro kesekî telefona Bariz Xelat 
(20) kir. Bariz bi cilên xewê çû ber 
deriyê xanî li gundê Şarya (başûrê 
bajarê Duhokê) û êdî venegeriya. 
Roja 30'ê meha borî termê wî li ba- 
şûrê gundê Kanî Gulan hat dîtin. 
Dayîk û bavên Bariz dibêjin "Zilm li 
kurê me kirine, ti problemên wî 
digel xelkê nebûn." Brayê Bariz, Raid 
Xelat, jî dibêje "beriya kuştinê Bariz 
zêde îşkence kirine." Mirovekî Bariz 
ê bi temen ji Rûdawê re behsa de- 
vera xwe kir ku hemû rûniştvanên 
wê Êzîdî ne “heta niha tiştekî wiha 
rûnedaye. Ev yekemîn tawan e." 

Li gor Rêvebiriya Pizîşkê Dadwerî 
yê Duhokê "şûnên kêr û guleyan li 
ser laşê Bariz hebûn." Hin kesûka- 
rên Bariz, ku xwendekarê zanîn- 
geha Duhokê bû, di wê baweriyê de 
ne ku "dibe ev xefkek be ji bo ku 
wiha bê fêm kirin ku Bariz ji aliyê 
Misilmanan ve hatiye kuştin, loma 
cenazeyê wî avêtine ciyekî nêzîk 
gundê Kanî Gulan (gundekî Misil- 
manan) ku xaniyekî Parêzgarê Du- 
hokê jî lê ye." 

Brayê Bariz dibêje "em hêvîdarim 
di zûtirîn dem de tawanbar eşkere 
bibin." Rêvebirê Polîsên Parêzgeha 
Duhokê, General Wadulla Sêlkî, jî ji 
Rûdawê re got "Bariz li ser pirsgirê- 
keke civakî hatiye kuştin. Em lêkolî- 
nan dikin û me çend kes jî binçav 
kirine." 


ku AKP'ê kirine, di çi de dibînin? 

Li cihekî semînereke min hebû 
û min bi dirêjî behsa mafên miro- 
van kir. Yek li holê rabû ser piyan 
û got, cenabê te ji sibehê ve behsa 
mafên mirovan dike, lê behsa 
mafên Kurdan nake! Min jê re got, 
dema behsa mafên mirovan 
dikim, ji ber Kurd jî mirov in, 
Kurd jî di nav de ne. Her welatek 
ku îdara wê bê demokratîzekirin, 
hemû kesên wî welatî qazanc 
dikin. AKP dibêje ol, mezheb, nas- 
nameya neteweyî û zimanê miro- 
van ê dayikê çi be ne girîng e, ger 
hevwelatiyê Komara Tirkiyê be, 
wê hevwelatiyê pileya yek, azad û 
rêzdar be. Xala herî girîng hevwe- 
latîbûna Komara Tirkiyê ye. Gelo 
berê mentalîte wiha bû? Nexêr. Li 
Tirkiyê mentalîteya şoven û ni- 
jadperest heye, AKP vê mentalîte 
datîne rexekî. Em sê coreyên ni- 
jadperestiyê red dikin: Nijadpe- 
restiya etnîkî, navçegerî û olî. 


Sedema wêyekê ka çima Hu- 
seyin Çelik guncav nabîne 
ku navê Kurdan li kêleka navê 
Tirkan di Destûra Tirkiyê 
de wekyek ji du neteweyên se- 
rekîyên pêkhênerên Tirkiyê bê 
bicihkirin, di berdewama hev- 
peyvînê di rûpela 7'an de bix- 
wîne. 

Piştgirî ji bo Akhanli 


Koln (Rûdaw) - Ji bo nivîskar 
Dogan Akhanliyê ku nêzikê 
mehekî ye li Tirkiyê di girtî- 
gehê de ye, li bajarê Almanya 
Kolnê şeva pişgirtiyê tê lidarxi- 
sin. Çalakiya pişgirtiyê ku ji 
aliyê nas û hevalên wî ve tê 
amadekirin roja 9'ê îlonê 
(pêncşemê) li salona Arkadaş 
Tiyatrosu (Şanoya Heval) tê li- 
darxisin. Dost û hevalên Ak- 
hanli ji bo mesrefên parêzeran 
û dadgehê di bankeyê de he- 
sabê alîkariyê vekirine. Pereyê 
ku di şevê de bicive jî wê ji bo 
pêvajoya doza Akhanli bê xerc- 
kirin. 


Dogan Akhanli di 10'ê Te- 
baxê de ji bo ziyareta bavê xwe 
yê nexweş ji Almanya çûbû 
Stenbolê û li balafirgehê ji ber 
dozeke 21 sal berê hat binçav- 
kirin û rayedarên dewleta Tirk 
ew rêkiribûn Girtîgeha Met- 
risê, piştre jî ew birin Girtîgeha 
Tekirdagê. Akhanli ji sala 
1991'an ve li Almanya dijî û 
çend nivîsên wî di Rûdawê de 
jî hatin weşandin. Yek li Al- 
manya, yek jî li Stenbolê, du 
parêzer bi doza Akhanli re 
mijûl in, lê hîn jî dadgehkirina 
wî destpênekiriye. 


Kuştina xortekî Êzîdî aramiya 
gundê Şaryayê tevlihev dike 



Siyaseta Kurdî 


Deriyê derketinê 

Yek trîlyon Dolar li şerê îraqê çûn 

Serokê Dewletên Yekgirtîyên Amerîkayê (DYA) Barack Obama çarşema borî (02.09.2010) dawiya şerê li îraqê ragi- 
hand ûgotku DYA'yê bêdelek mezin ji bo vîşerî daye: "êdî berpirsyariya ewlekariya îraqê di destê îraqiyan deye." Li 
gor Obama, DYA'yê ji destpêka şerê li îraqê, di Adara 2003'an de, heta niha 1 trîlyon (hezar milyar) Dolar mesrefkirine. 
Di vîşerî de bêtirî 4400 lêşkerên Amerîkî hatin kuştin û 32 000jî di şer de birîndar bûn û 40 000 lêşker jî bi awayên din 
birîndar bûn. Li gor îstatîstîkan ji sala 2003'an ve li îraqê derdora 100 000 kesên sivîl jî hatin kuştin. 




Tirkiye diçe ser sindoqa 

r 

keve 


Tê texmînkirin ku encama referandûma 12 Ilonê “er 
derkeve, lê li Kurdistanê jî dengên boykotê zêde derk 



Firat Baran Enqere 


T irkiye roja 12'ê îlonê ji bo pa- 
kêta guhertina 26 xalên Ma- 
keqanûnê ya ku partiya dest- 
hilatdar AKP'ê amade kiriye, wê 
biçe ser sindoqan. Partiyên mu- 
xalefetê CHP û MHP wê di refe- 
rendûmê de bêjin "na”, BDP jî wê 
referendûmê "boykot” bike. 

Di pakête de çi heye? 

Pakêta guhertina Makeqanûnê 
bêtir di dadweriyê de guhertinan 
tîne. Guhertinên li ser Dadgeha 
Makeqanûnê ya ku li Tirkiyê wek 
saziya herî bilind a dadê tê nasîn 
û HSYK, ango Saziya Bilind a Doz- 
ger û Dadgeran, pir tên nîqaşki- 
rin. Dadgeha Makeqanûnê ji nû ve 


tê avakirin û hejmara endamên 
wê ji ll'an digîhe 17 kesan. Ji wan 
wê sê kes ji aliyê parlamentoyê 
ve; 14 kes jî ji aliyê Serokomar ve 
bên hilbijartin. Dadgeha Makeqa- 
nûnê ji bo biryara girtina parti- 
yeke siyasî, an jî ji bo partiyekî 
siyasî alîkariya xezîneya dewletê 
negire, divê ji 3 duyê dengên en- 
daman bistîne. Ango girtina par- 
tiyan wê zehmetir bibe. 

Pakêt endamên HSYK'ê jî zêde 
dike, ji 7'an bilind dike 22 kesan. 
Serokomar wê karibe 3 endaman 
hilbijêre, ên din jî wê nûnerên 
van saziyan di nav xwe de hilbijê- 
rin. Wê serokê HSYK'ê weke berê 
dîsa Wezîrê Dadê be. 

Di pakêtê de karûbarên dada 
leşkerî jî zelal dibin. Li gor pakêtê 


wê dadgehên leşkerî tenê li ser 
dozên ku ji aliyê leşkeran ve pêk- 
hatine, bûyerên ku sûcdarên wan 
leşker in û karê leşkeriyê ne, 
mijûl bibe. Wê kesên sivîl, ji bilî 
dadên şer, ti caran di dadgehên 
leşkerî de neyên dadgehkirin. 

Herwiha ji bo kesên ku ji aliyê 
Şura ya Leşkerî ya Bilind ve ji kar 
hatibûn dûrxisin û mafê wan hati- 
bin binpêkirin, rêya dadgehê û 
mafstandinê vedike. Pakêt li dijî 
kesên darbekar û di 12'ê îlonê de 
endamên Konseya Ewlekariya 
Netewî bûn, herwiha kesên ku di 
wê demê de endamên sazî û hi- 
kûmeta bûn jî, rêya dadgehkirinê 
vedike û xala ku van kesan dipa- 


rast ji makeqanûnê derdixe. 

Kîjan partî çi dibêje? 

AKP ku pakêt amade kiriye, van 
guhertinan wek "di rêya standar- 
dên demokratîkbûniyê de ji bo 
Tirkiyê gaveke giring” binav dike. 
Li gor wê pejirandina paketê tê 
wateya mirov dikare hesap ji re- 
jîma 12'ê îlonê bistîne. AKP 
kesên ku dijberiya pakêtê dikin, 
statukoperest dibîne. Ew jî gu- 
hertinan "têr” nabîne û îdia dike 
ku ev guhertin wê pêşî li guher- 
tina mezin a tevaya makeqanûnê 
veke. CHP'ya ku di referendûmê 
de dibêje "na”, dide zanîn ku hikû- 
met bi rêya vê pakêtê dixwaze 


Hin guhertinên pakêtê wiha ne: 


• Herkes dikarê zanyariyên ke- 
sayetîyên di derbarê xwe de bix- 
waze û biparêze. Mirov dikarin 
zanyariyên di derbarê xwe de bi- 
destbixin, bizanibin û jê rakin. 

• Mafê derketina derveyî 
welat tenê dadgeh dikare qe- 
dexe bike, an jî eger derbarê wî 


kesî de dozek berdewam bike, 
wê demê ew kes nikare here 
derveyî welat. 

• Ji bo karmendên dewletê û 
karkerên saziyên fermî, mafê 
grevê tê dayîn. 

• Parlamenter wê êdî mafê 
parlamenteriyê winda nekin. 



"dadê bike bin destê xwe” û gu- 
hertina hin xalên din jî wek "mak- 
yaj” binav dike. Partiya nijad- 
perest MHP jî pakêta guhertinê 
wek "Projeya perçekirina Tir- 
kiyê” binav dike. 

BDP jî ji ber hikûmetê guh ne- 
daye pêşniyaziyên wan û di pa- 
kêtê de ji bo çareseriya pirsgirêka 
Kurd ti tiştên nû tune ye, referen- 
dûmê boykot dike. Li gor BDP'ê 
li herêmên ku Kurd zêde dijîn wê 
rêjeya boykotkirina referendûmê 
ji sedî 50 zêdetir derkeve û ev 
encam jî wê meşrûiyeta referen- 
dûmê nehêle. 

Wê encamek çawa derkeve? 

Guhertina makeqanûnê ya di 
referendûmê de bi tevahî ji gel re 
tê pêşkêşkirin. Ango 26 pirs hene 
lê tenê yek bersiv heye. Li gor ra- 
pirsînan niha dengên "erê” ji yên 
"na” zêdetir in. Li gor heman en- 
caman nezîka ji sedî 10-20 kesên 
bê biryar hene û ev rêje dikare 
encamê biguherîne. Niha mirov 
dikare bêje ku encama referen- 
dûmê wê "erê” be û herêmên ku 
BDP lê xurt e, rêjeya boykotê wê 
zêde derkeve. 


Di nav xaka Herêma Kurdistanê de 

îran dîwarê parastinê ava dike 


Burhan Nawpirdanî 
Hacî Omeran 


B i hinceta rêgirtina li ber der- 
basbûna bazirganên made- 
yên hoşber, qaçaxçî û kasibkar, 
Komara Îslamî ya îranê li navçe- 
yên ser sînor dixwaze dîwarekî 
dirust bike û hin bingehên leşkerî 
li wir deyne ku yek ji wan dikeve 
nav xaka Herêma Kurdistanê. 

Li gor çavkaniyeke haydar, Ko- 
mara Îslamî ya îranê heta niha 6 
bingehên leşkerî li sînorê Hacî 
Omeran bicih kirine ku dikevin 
navçeyên Petik, Mawetan, Berdu- 
naz û Serê Şîwereş, herwiha niha 
du bingehên din avadike: "Bin- 
geha leşkerî ya îranê ya dawî li 
ser sînor berî mehekê li nav xaka 
Herêma Kurdistanê dirustkiriye li 
zozanên Berdunaz û nêzîka 50 
pasdaran tê de hatine bicihkirin." 

Ji bilî van bingehên leşkerî, 
îranê dîwarekî ji têlên elektrîkê 
bi dirêjiya 5 km dirust kiriye. 
Çavkaniyeke hêzên parastina 
sînor got: "Di navbera herdu sed 


metroyên dîwar de çend pasda- 
rek hatine bicîkirin." Nêzîka 14 
salan berî niha, îran bi hinceta ku 
50 cm hatiye nav xaka wê, xaniyê 
hevwelatiyekî li nahiya Biyare ya 
ser sînor hilweşand. 

Wezîrê Hundir ê îranê, Mistefa 
Mihemed Necar, di nîva Tîrmeha 
îsal de ragihandibû: "îranê biryar 
daye tevahiya sînorên xwe ligel 
îraq, Tirkiyê, Efxanistan û Pakis- 
tanê dîwarbend bike û 150 mil- 
yon Dolar ji bo vê yekê terxan 
kirine." Navborî diyar kiribû ku 
armanca wan rêgirtina li ber der- 
basbûna bazirganên madeyên 
hoşber û derbasbûna ne yasayî 
ye. Bi baweriya çavdêran, me- 
besta îranê nehiştina çalakiyên 
opozisyona îranê ye wek PJAK ku 
bingeh û baregehên wê li ser sî- 
norên navbera îran û Herêma 
Kurdistanê ne. Endamê Civata 
Rêvebiriya PJAK, Seyîdxan, got: 
"Armanca îranê ya sereke qutki- 
rina peywendiya navbera her çar 
parçên Kurdistanê, pêkhateyên 
gelê îranê û cîhanê. îranê hest bi 


bihêzbûna gelê Kurd kiriye, loma 
dixwaze sînorê xwe ligel Herêma 
Kurdistanê dîwarbend bike." Se- 
yîdxan got: "îran hebûna hikûme- 
teke Kurdî napejirîne, loma 
tevlîheviyan ji bo desthilata He- 
rêma Kurdistanê dirust dike û 
sînor derbas dike." 

Rêvebirê Dîwana Wezareta 
Navxwe ya Hikûmeta Herêma 
Kurdistanê, Tariq Gerdî, ji bo Rû- 
dawê got: "li gor yasayên navne- 
tewî nabe îran yekalî biryar li ser 
dirustkirina dîwarekî ser sînorê 
Herêma Kurdistanê bide, pêwîste 
razîbûna hikûmeta îraqa federal 
jî hebe." Herçiqasî berpirsê bilind 
ê hêzên parastina sînor tekez kir 
ku îran bi kûrahiya 3 km sînorê 
Herêma Kurdistanê di dema şerê 
8 salî yê navbera îraq û îranê de 
derbas kiriye û xistiye ser xaka 
îranê ku niha jê re dibêjin cihê 
bazara Temerçiyan. Tariq amaje 
da ku Wezareta Hundir a Hikû- 
meta Herêma Kurdistanê û ya 
îraq a Federal du caran serdana 
Tehranê kirine ji bo vegerandina 



îran dixwaze sînorên xwe ligel bêtiriya cîranan dîwarbend bike 


sînorê Herêma Kurdistanê ku di- 
rêjiya wê tenê 150 metro ne: "lê 
heta niha nevegeriyaye ser xaka 
Herêma Kurdistanê." 

Li gor pisporên siyasetê, dirust- 
kirina dîwarekî bi dirêjiya sînorê 
Herêma Kurdistanê nikare çalaki- 
yên ser sînoran kêm bike. Seyîd- 
xan daxuyand: "Ti tişt nikare rê li 
ber xebata PJAK'ê li Rojhilatê Kur- 
distanê bigre, di konferansa 
yekem a îsal de biryar hat standin 
ku xebata hêzên xwe veguhêzin 


nav çiyayên Rojhilatê Kurdistanê 
û bi awayekî pratîk dest bi xebata 
xwe bikin ji bo hêzên Pasdarên 
îranê navçeyên sînorî yên Herêma 
Kurdistanê biterikîn in." Xan wiha 
axaftina xwe qedand: "Ger îran 
bixwaze rê li ber derbasbûna nar- 
kotîkan bigre, divê pirsgirêkên si- 
yasî yên navxweyî çareser bike û 
rewşa aborî ya hevwelatiyan baş 
bike, wê demê ti kes wê bazirga- 
niya narkotîkan neke û karê qa- 
çaxçîtiyê jî namîne." 


Wêne: Rûdaw 



















Kurdistan 


Rûdaw I Hejmar 61 


Serokê Giştî yê Partiya Saadetê Numan Kurtulmuş: 

Divê dewlet ji Kurdan lêborîn bixwaze 


Amed (Rûdaw) - Serokê Giştî yê 
Partiya Saadetê (SP) Numan 
Kurtulmuş, ji bo çareseriya pirs- 
girêka Kurd xwest dewlet ji Kur- 
dan lêborîn bixwaze û Kurd 
bikaribin bi zimanê xwe per- 
werda zikmakî bibînin. Kurtul- 
muş, xwest makeqanûneke 
demokratîk bê çêkirin. 

Partiya Saadetê ku li Tirkiyeyê 
li hemberî AKP'ê tekane alterna- 
tîfeke muhfazakar e, di demên 
dawî de rayên xwe zêde dike. Se- 
rokê SP'ê Numan Kurtulmuş, 
derbarê pirsgirêka Kurd û çare- 
serkirina wê de ji Rûdawê re 
axivî. 

Rûdaw: Partiya Saadetê pirsgi- 
rêka Kurd çawa bi nav dike, ji bo 
çareseriyê çi bername daniye 
pêşiya xwe? 

Numan Kurtulmuş: Hikûmetê 
bi niyeteke baş dest bi "Rêveki- 
rina Demokratîk" kir lê bê ama- 
dekarî dest pê kir. Di vê demê de 
CHP û MHP mixabin ti tişt pêşni- 
yar nekirin û tenê gotin "em nax- 
wazin". DTP'ya ku ewçax hate 
girtin jî meseleyê tenê bi şexsê 
girtiyê li îmraliyê re eleqedar dît. 

Di şûna parastina maf û hiqûqa 
bi milyonan Kurdan de, tenê li 
ser pêvajoya siyasî ya kesekî se- 
kinîn. Li vir Partiya Saadetê ne 
tenê bi awayeke devkî, bi awa- 
yeke nivîskî jî ramanên xwe anî J 

zimên. § 

0> 

C 

Kurd ji bo we çi îfade dikin? 

Em Kurd û Tirk ji asîmanan bi 
pereşûtê nehatine ser vê axê. Ji 
Sultan Alparslan vir de, hezar sal 
in, em weke zarokên Selahedînê 
Eyûbî, Kiliçarslan, endamên 
heman olî, heman şaristaniyê, 
mirovên heman erdnîgariyê ne. 

Ji vê wêdetir em êdî bûne xizmên 
hev, xwîna me bûye yek. Em li 
ser vê axê, di nava aştiyê de dijîn. 


Kurtulmuş şîfreya Partiya Saadetê vekir: 
Divê maf û heqên Kurdan bên parastin, 
lê xweseriya demokratîk nabe 



Serokê SP'ê Numan Kurtulmuş Kurd û Tirkan xizmên hev dibîne 


Em qet di nava aştiyê de 
najîn. Pirsgirêkên mezin 


hene... 




Belê, lê sedema vê du tişt in. 
Sedema yekemîn pêkanînên 
xelet ku ji aliyê dewleta kûr ve 
hatin meşandin e. Mafên miro- 
van hatin binpêkirin, îşkence 
hatin kirin, gund hatin şewitan- 
din, mafê hiqûqa mirovan nehate 
pejirandin. Xeletiya duyemîn jî 
siyaseta "rêxistina terorê" ya li 
ser vê herêmê ye. Gelê herêmê, 
di navbera du agiran de ma. Ji 
ber vê yekê divê em vê pirsê 
bikin, "Em dixwazin vê pirsgi- 
rêkê çareser bikin an na?", "Yan jî 
weke ku dixwazin çareser bikin 
dixuyin lê nakin?" Em weke Par- 
tiya Saadetê dixwazin ev pirsgi- 
rêk bi awayeke jidil bê 
çareserkirin. Yanî ku em dixwa- 
zin pirsgirêka Diyarbekirê çare- 
ser bikin, divê em bixwazin 
pirsgirêka Kerkûk, Erbîl, Silê- 


manî, Mûsil, Heleb, Şam, Bakû, 
Saraybosna jî çareser bikin. 

Ji bo çareseriya pirsgirêkê 

projeyeke we ya berbiçav 

heye? 

Ji bo çareseriyê divê pêşî di 
Makeqanûnê de hin guherîn 
çêbin û pêvajoyeke reformê bê 
destpêkirin. Mînak divê raveki- 
rina welatîbûnê, ji ravekirina nî- 
jadî derkeve û bibe ravekirineke 
hiqûqî. Di warê hiqûqê de, qa- 
nûna partiyên siyasî de, qabîli- 
yeta temsîla vê herêmê, divê 
hemû di ber çav re bên derbaski- 
rin û demokratîkbûneke baş pêk 
bê. Divê bernameyên aborî yên 
telafîkirinê, bernameyên civakî 
yên telafîkirinê jî bên çêkirin. 
Dewlet divê ji ber xeletiyên ku 
kirine ji gelê xwe lêborîn bix- 
waze û dest bi pêvajoyeke nû 
bike. Girtîgeha Diyarbekirê divê 
veguherînin Mûzeya Edalet û 
Mafên Mirovan. Ji bo pêçandina 
van birînan, divê dewlet zû 
gavan bavêje. Tişta herî girîng jî 
divê koçberiya ku hatiye kirin, 
paşve bê vegerandin. Divê ew 
koçberiya li Êlih, Sêrt, Diyarbekir, 
Çewlik û cihên din ku herder ki- 
riye weke gundan, paşve bê ve- 
gerandin. Ji bo vê yekê jî divê 
rêxistina "terorê" bê şert û merc 
dev ji çekan berde. Piştî vê jî divê 


ji bo aştiyeke mayînde pêvajo- 
yeke nû bê destpêkirin. 

Em bêjin çek hatin danîn, wê 
van çekan deynin ku derê? 

Lê divê PKK bê şert û merc îlan 
bike ku wê dev ji çekan, dev ji 
şer, dev ji têkoşînê berdaye. 
Encax piştre mirov dikare gav 
bavêje. Çimkî bi vî awayî PKK zi- 
rareke mezin dide gelê li he- 
rêmê. Êdî gelê li herêmê jî 
naxwaze ev şerê ku 30 sal in di- 
dome, dewam bike. 

Qasek berê we behsa şewitan- 
dina gundan, îşkence û nihe- 
qiyên ku li Kurdan dikir. 
Kuştinên kiryarnediyar pêk 
hatin, kurdî hate qedexekirin. 
Rêxistin wê çawa bawerî dew- 
leteke wiha bîne? 

Divê ev hemû tişt bi hev re bên 
kirin. Divê li aliyekî guherînên 
Makeqanûnî, ravekirina welatî- 
bûnê, perwerda zikmakî pêk bê, 
li aliyekî kurdî bê bikaranîn, 
navên berê yên cih û waran bên 
îadekirin û li aliyekî jî pêvajoya 
çekberdanê. Lê ji bo ku ev hemû 
tişt pêk bên, pêwîst e rêxistina 
"terorê" bê şert û merc îlan bike 
ku wê dev ji çekan berdaye. 

Hûn "Xweseriya Demokratîk" 
ku BDP pêşniyar kir, çawa di- 


bînin? 

Di vê merhaleyê de, ev yek 
pirsgirêka Kurd çareser nake, ev 
nêzikahiyên çareserkirinê ne. 
Şîfreya me ev e; divê maf û heqên 
Kurdan bên parastin, lê li vî we- 
latî rûmeta Tirkan jî neyê şikan- 
din. Xweseriya demokratîk, 
çareseriyê zortir dike, heta dixe 
tengasiyê. 

Têgeha "terorê" jî Kurdan ren- 
cîde dike. Rûmeta Kurdan wê 
çi be? 

Rast e. Ez jî di vî warî de bi 
we re me. Lê li holê rewşeke 
fîîlî heye. Ji bo çareserkirina vê 
yekê, divê hemû alî hewl bidin. 
Jixwe Kurd û Tirk sazûmanka- 
rên hevpar ên vî welatî ne. Tu 
alî ji aliyekî din mezintir nîn e. 
Tengasiya li Tirkiyeyê ev e ku 
demokrasî bi awayeke xwezayî 
pêş de naçe. Li rojhilatê Firadê 
bi hezaran kuştinên kiryar ne- 
diyar pêk hatin, gund hatin şe- 
witandin û wêrankirin. Di nava 
van pirsgirêkan de tabloyek 
derketiye holê û ev tablo ne de- 
mokratîk e. Ji ber ku ev tablo ne 
demokratîk e, hûn kîjan çarese- 
riyê pêşniyar bikin jî tu wateya 
wê namîne. Divê pêşî guherîna 
demokratîk pêk bê. 

Lê xweserî li gelek welatên cî- 
hanê heye û tu pirsgirêk jî 
dernakeve. Xweserî çima rû- 
meta Tirkan bişkêne? 

Di dema Osmaniyan de par- 
lamenterên Kurdistanê hebûn. 
Lê ew dem cuda bû. Bûyerên ku 
ev 30 sal in em dijîn, di dema 
Osmaniyan de tunebûn. Divê em 
pêşî van birînên xwe bipêçin, li 
vî welatî hemû kes bibin welati- 
yên azad û wekhev. Ji ber vê yekê 
daxwaza xweseriyê, wê nehêle 
ku ev gav bêne avêtin. Divê rêve- 
beriyên herêmî bêne xurtkirin û 
mirov bi awayeke rasterast tevli 
biryaran bibin. 

Derbarê muxatabiyê de hûn çi 
difikirin? 

Hebûna BDP'ê ya di parlamen- 
toyê de şansek e. Divê BDP jî vî 
şansê baş bi kar bîne. Di pêvajo- 
yên demokratîk de siyasetmedar 
biryaran didin. Ji bo çareserki- 
rina vê meseleyê cihê biryarê 
parlamento ye, siyaseta sivîl e. 
Divê BDP alîkariya pêvajoyê 
bike. Ji ber vê yekê jî divê pêşî 
BDP mesafeyek bixe navbera 
xwe û "terorê". Pêwîst e BDP 
weke partiyeke Tirkiyeyê tevbi- 
gere. Li aliyekî ji BDP'ê re tê 
gotin "mesafe bixe navbera xwe 
û terorê" li aliyê din jî ew muxa- 
tab nayê girtin. Tune tê hesiban- 
din. Ev tiştekî xelet e. Çimkî ew jî 
girseyek temsîl dikin. Divê ben- 
dav rabe. Ger giregirên dewletê 
biçin bi rêxistinê re hevdîtin pêk 
bînin, ev yek wê bandoreke ne- 
gatîf bi xwe re bîne. 

Hevpeyvîn: Bawer Çem 


Nûrî Malikî: 
Siyasetvanekî 
sekular û ne 
zêde oldar 


Hewlêr (Rûdaw) - Nûrî Kamil 
Malikî bi navên Cewad Malikî i 
Ebû îsraa jî tê naskirin. Dest- 
pêka jiyana wî ya siyasî vedi- 
gere heyama zanîngehê di 
salên 70'an de ku wek dijbe- 
rekî rêjîma Beesê kar dikir. 
Dema dibihîse ku sezaya mi- 
rinê li ser hatiye birîn, ji Iraqê 
direve Sûriyê û li wir wek ber- 
pirsekî bilind ê Partiya De'we 
tê naskirin. 

Berî dagîrkirina Iraqê sala 
2003'an ji aliyê hêzên hevpey- 
man, Malikî ne kesekî zêde 
naskirî bû. 

Lê nav û dengê wî di 30'ê 
Gulana 2006'an de derket: ji 
aliyê parlamenê ve wek serok- 
wezîrê Iraqê hat hilbijartin. 

Tevî ku ev zêdeyî sê mehan e 
dema serokayetiya wî bidawî 
hatiye jî, lê ew qrîza siyasî ya 
piştî hilbijartinên 7'ê Adara 
borî rastî prosesa pêkanîna hi- 
kûmeta nû bûye û yek ji wan 
kesan e ku dikare bi hêsanî ça- 
reser bike. Ev jî bûye sedem ku 
hê di pileya xwe de karê xwe 
berdewam dike. 

Di hevpeyvîneke de ku New 
York Times di meha Hezîrana 
borî de belav kir, Malikî diyar 
kir ku ger di postê xwe de ne- 
mîne wê Iraq wek sala 2006'an 
vegere nav pencên tundûtûjî û 
milmilaneya mezhebî. 

Malikî wiha axifî: "Pêdiviya 
her welatekî bi serokekî bihêz 
heye, bi taybetî Iraq, ji ber ji- 
mareke zêde ya pirsgirêkên wê 
heye û hê aramiya wê li jêr 
tehdîtê ye." Gelek kes di Iraqê 
de bawer dikin, yê ku carek din 
Iraqê rêve dibe Malikî ye, ne 
Serokê îtilafa Iraqiye Eyad 
Elawî. Endamê Parlamenê 
Iraqê Dr. Necmedîn Kerîm 
diyar kir ku şansê Malikî ji be- 
rendamên din zêdetir e. 

Sala 2006'an di nav nîgerani- 
yeke zêde de, Malikî bi piştgi- 
riya Kurdan bû Serokwezîrê 
Iraqê, lê gelek nekişand pira- 
niya Sunî û jimareyek zêde ji Şîî 
jî xwe ji hikûmetê vekişandin. 

Malikî sala 1950'an li gundê 
Cenace ku dikeve nêzîk Parêz- 
geha Hîle ji dayîk bûye. En- 
damê hoza E1 Alî ye ku tîreyek 
ji eşîrên Benî Malik e. Çar za- 
rokên wî hene û navê keça wî 
ya mezin îsra ye û ji ber vê 
yekê rojname û televiyonên 
Iraqî gelek car navê Malikî wek 
Bavê îsra tînin. Zanîngeha 
Bexda kuta kiriye. 

Niha bo pêşeroja xwe ya si- 
yasî li dijî Eyda Elawî şer dike, 
ji ber ne kesekî oldar û siyaset- 
vanek sekular e Amerîka zêde 
wî dipejirîne. 

Malikî zêde alîgirê hikûmeta 
navendî ye, heta hikûmeta fe- 
deral. 

Bexda guh nade 15 hezar 
mamosteyên Kurd 


dide mamosteyên bajarê 
Kerkûkê. 


Biryareke siyasî pêwîst e 


Kawe Şêx Ebdulla 

Silêmanî 


M amosteyên Kurd ên li 
derveyî Herêma Kur- 
distanê bi salan e ku ji aliyê 
Hikûmeta Bexdayê ve rastî 
codstandardiyan tên. Ligel 
ku Hikumeta Herêma Kur- 
distanê meaşê van mamos- 
teyan ji budceya xwe dide jî, 
Hikûmeta Bexdayê bi van 
mamosteyan re ti peyma- 
nekî fermî îmze nake. 

Ev zêdeyî 7 sal e ku ma- 


moste Reûf Sadulla li dibis- 
tanên kurdî yên Kerkûkê 
mamostetiyê dike, lê ji ber 
ew girêdayî Wezareta Per- 
werde ya Herêma Kurdis- 
tanê ye, diravê harîkarî û 
pêşîneya ku Hikûmeta 
Bexda dide mamosteyan, ji 
wî nagire. Ev pirsgirêka zê- 
deyî 15 hezar mamoste û 
karmendên dibistanên 
kurdî yên navçeyên ku des- 
tûra îraqê wan wek "navçe- 
yên cihê nakokiyê" 
binavkirine. 


Li gor Rêvebirê Beşa 
Xwendina Kurdî û netewe- 
yên din li Wezareta Per- 
werde ya îraqê nêzîkî 16 
hezar mamoste li Parêzge- 
hên Kerkûk, Mûsil, Tekrît û 
Diyala meaşên wan li ser 
Wezareta Perwerde ya He- 
rêma Kurdistanê ye. Li der- 
veyî sînorê Herêma 
Kurdistanê 655 xwendinge- 
hên kurdî hene ku 40 ji wan 
li Bexda ne. Mehane Hikû- 
meta Herêma Kurdistanê 
zêdeyî 20 milyar Dînaran 


Nêzîkî 7 salan e ku li 
Hewlêr û Bexda, pirsgirêka 
van mamoste û karmendan 
nayê çareserkirin ku bi 
meaşê Herêma Kurdistanê 
li navçeyên cihê nakokiyê 
kar dikin. Berpirsên Kurd li 
herdu wezaretên perwerde 
yên Bexda û Hewlêr diyar 
dikin ku ev pirsgirêk bi bir- 
yareke siyasî çareser dibe. 
Wezîrê Perwerdeyê li Kabî- 
neya 5 a Hikûmeta Herêma 
Kurdistanê Dilşad Ebdul- 
rehman, ragihand: "Pirsgi- 
rêk ne teknîkî û îdarî ye, lê 
siyasî ye. Wezareta Perwer- 
deya Bexda naxwaze pirsê 
çareser bike." Wezîrê Per- 
werdeyê li kabîneya 4 a li 
Hewlêrê, Ebdulezîz Teyib, jî 
axaftinên Dilşad Ebdulreh- 
man piştrast dike. 

Ebdulrehman amaje dide 


peymaneke navbera wî û 
Wezîrê Bexda ku berî du 
salan pirsa van mamoste- 
yan îmze kiribûn: "Peyman 
bi wî awayî bû ku mamoste- 
yên ku mercên mamoste- 
tiyê lixwe digrin ser 
çarçoveya Wezareta Per- 
werde ya Bexda bên vegu- 
haztin, lê bi hinceta ku 
piraniya mamosteyan mer- 
cên Bexda lixwe nagirin, cî- 
bicîh nekir. Me ji wan re got 
lîjneyekê bişînin da bawer- 
nameyan bidin berhev, ew jî 
nekirin." 

Rêvebirê Xwendina Kurdî 
û neteweyên din li Weza- 
reta Perwerde ya îraqê, 
Husên Ehmed Caf jî got li 
gor Wezareta Perwerde ya 
îraqê, mamosteyên ku Hi- 
kûmeta Herêma Kurdistanê 
li navçeyên nakok bicih ki- 
rine, li derveyî yasa Bex- 
dayê ne. "Nayê zanîn 
wergirtina wan çawa bû, 
bawernameyên wan çi ne. 
Pirs hatiye siyasîkirin. ” 

Hejmareke zêde ya ma- 


mostên Kurd ên ku li van 
navçeyan kar dikin dibêjin ji 
ber meaşên wan ser he 
rêmê ye, Bexda ti îmtiya- 
zeke ji wan nagre û wek 
fermanberên dewletê 1 
wan nayê temaşekirin. Ev 
sal in mamoste Reûf Sadulla 
(43] vegeriya ye Kerkûkê, 
niha li wir serperiştiyarê 
pisporî ye: "Ti garantiyên 
me li vir nînin, ji ber ku 
dewlet wek fermanberên 
xwe berê xwe nade me. Sîs- 
tem û kitêbên ku ji Herêma 
Kurdistanê tên, ezmûna lîse 
di wan de nîne û li ser nayê 
kirin, lê sîstema Bexda wan 
lixwe digre." 

Ehmed Caf daxuyand ku li 
Bexda ji bilî sê baxçeyên sa- 
vayan, 40 xwendingehên 
kurdî hene û zimanê kurdî ji 
sinifa 4'ê ya seretayî tê 
xwendin. Husên Caf wiha 
axaftina xwe qedand: "Sala 
2013-2014'an ziman û 
xwendina kurdî li seranserê 
îraqê derbasî nav ezmûnên 
lîse dibe." 

Hêmin Baban Rehîm Hewlêr 


Serjimêriya li Kerkûkê nêzîk 1 be 



C îgirê Parêzgarê Kerkûkê yê 
Ereb tehdîta boykotkirina pro- 
sesa serjimêriyê li Kerkûkê kir û ji 
bo Rûdawê got: "Emê encamên 
serjimêriyê sexte bihesibînin û 
dozê li dadgeha federe û navne- 
tewî vekin." Serokê Desteya Na- 
vendî ya Serjimêriyê li îraqê 
daxwaza Tirkmen û Erebên Ker- 
kûkê ji bo rawestandina serjimê- 
riya giştî li Kerkûkê wek 
"daxwazeke siyasî” wesif dike. 

Cîgirê Parêzgarê Kerkûkê ji Lîsta 
Komcivîna Ereb Rakan Seîd, behsa 
sazkirina serjimêriya giştî li Parêz- 
geha Kerkûkê kir: "Sexte û nîv 
temam dibe, ji ber ku bingehên 
serjimêriyê ligel pîvanên li vê pa- 
rêzgehê ne lihevhatîn e." Lê got: 
"Em serjimêriyê ne li tevahiya 
îraqê, lê li Parêzgeha Kerkûkê red 
dikin." Seîd eşkere kir ku hejma- 
reke parlamenterên Lîsta îraqiye 
piştevaniya helwesta wan dikin. 

Cîgirê Parêzgarê Kerkûkê sê 
xalan wek sedemên redkirina pro- 
sesa serjimêriyê ji aliyê fraksyona 
Ereb û Tirkmen li Civata Parêzgeha 
Kerkûkê tîne ziman: "Piştî nemana 
Baasê, guhertinên zêde di demo- 
grafiya parêzgehê de ji bo berje- 
wendiya neteweya Kurd hatin 
kirin, milkên giştî û taybet ketin 
ber destdirêjiyeke zêde û herwiha 
maddeya 23'ê ya yasa hilbijartinên 
îraqê ku van pirsgirêkan çareser 
dike hê nehatiye cîbicîkirin." 

Bi baweriya Seîd, Kurdan: "Ji we- 
latên derdorê û parêzgehên îraqê 
yên din hejmareke zêde ya Kurdan 
anîne Kerkûkê. Bi vî rengî ger niha 
serjimêrî li Kerkûkê bê kirin, ev re- 
wakirina binpêkirinên ku piştî 



Ereb û Tirkmen xwe ji bo 
boykotê amade dikin 


► Serokê Desteya Serjimêriya îraqê: An hikûmet avabibe, an 
serjimêrî di dema xwe de tê sazkirin 


► Cîgirê Parêzgarê Kerkûkê yê Ereb: 

Em ê serjimêriyê boykot bikin û encamên wê sexte bihesibînin 


2003'an hatine kirin e." 

Lîjneya Maddeya 23 ya yasa Par- 
lamenê îraqê ji parlamenterên 
gera borî Mihemed Temîm weke 
serok, Xalid Şiwanî, Mihemed 
Emîn, Umer Cibûrî, Sadedîn Arkîç 
û Yunadim Kenna weke endam pêk 
hat. Wê komîteyê di 2'ê Sibata 
2009'an de li Parêzgeha Kerkûkê ji 
bo şopandina rastiyan, temaşeki- 
rina tomara dengderan li Kerkûkê 
û destnîşankirina mekanîzma da- 
beşkirina desthilatê dest bi karê 
xwe kir. Lê roja 24'ê Gulana 
2010'an Xalid Şiwanî di civîneke 
çapemeniyê de şikestina karê lîj- 
neya han ragihand. 

Serokê Desteya Navendî ya Ser- 
jimêriyê li îraqê, Mehdî Elaq, ji bo 
Rûdawê got ti biryar û nerînek ji 
bo "paşxistin yan rawestandina” 
prosesa serjimêriyê li îraqê, nîne: 
"Ne ji mafê siyasetvan û aliyên si- 
yasî ye ku daxwaza rawestandin 
yan paşxistina prosesa serjimêriyê 
bikin. Proses teknîkî ye û yeke ji 


van bingehên ku li îraqê nînin û 
îraq ji ber nebûna wê dinalîne." 

Elaq, ku di heman demê de Cî- 
girê Wezareta Plandanîna îraqê jî 
ye pêdagiriyê li ser wê yekê dike 
ku: "Divê prosesa serjimêriya giştî 
di dema xwe ya destnîşankirî de bê 
kirin. Prosesa perwerdekirina 200 
hezar kadroyên me hatiye destpê- 
kirin û wê roja 15 Cotmeh a 
2010'an bidawî bê ku wê qonaxa 
dawî be û tê de karmendên jimar- 
tinê li ser bajar û gundan tên da- 
beşkirin." Bi baweriya Serokê 
Desteya Serjimêriyê li îraqê, Mehdî 
Elaq, daxwazên Tirkmen û Erebên 
Kerkûkê ya rawestandina serjimê- 
riyê li parêzgeha Kerkûkê: "Ti ban- 
dorê li ser prosesa serjimêriyê 
nakin, ji ber ti hincet ji bo rawes- 
tandina serjimêriyê li holê tune." 

Yekem prosesa serjimêriyê li 
îraqê di 17 Cotmeh a 1927'an de 
hatiye sazkirin û wê demê derke- 
tiye ku hejmara rûniştvanên îraqê 
2 milyon û 968 hezar kes e. Piştre 


heta salal997'an li îraqê serjimêrî 
hatine sazkirin. Di serjimêriya sala 
1997'an de, hejmara rûniştvanên 
îraqê 22 milyon kes bû, bêyî ku ev 
serjimêrî Herêma Kurdistanê 
lixwe bigre. Rakan Seîd guhertinên 
piştî sala 2003'an ên ji aliyê Kur- 
dan hatine kirin dixe stûyê "YNK û 
PDKê”: "xelk bi awayekî nerewa li 
22 km ên derdora Kerkûkê bicihki- 
rine û çend taxên nû ji Kurdan re 
dirustkirine ji bo balans biherife." 
Navborî tekez li ser redkirinê dike 
û dibêje: "Ger em prosesê bipejirî- 
nin wê encamên wê bibin kerteke 
goşarê ji bo ku Kurd tiştê bixwazin 
li Kerkûkê bidestve bînin." 

Endama Parlamenê îraqê ji Lîsta 
Hevpeymaniya Kurdistanî li Parêz- 
geha Kerkûkê, Ala Talabanî, ji bo 
Rûdawê eşkere kir ku hejmareke 
Tirkmen û Ereb ên Kerkûkê bûn 
sedema paşxistina prosesa serji- 
mêriyê di sala borî de: "Herdem 
dixwazin ev proses negihe serî û 
hemû tiştî jî bo ragirtin û şikesti- 


nanîna wê dikin." Ala Talabanî, 
behsa hincetên Tirkmen û Erebên 
Kerkûkê dike û dibêje: "dibêjin 
divê maddeya 23'ê ya yasa hilbijar- 
tinên îraqê bê cîbicîkirin û guherî- 
nên demografîk ên Parêzgeha 
Kerkûkê piştî 2003'an bên çareser- 
kirin, lê serokê parlamen bi awa- 
yekî eşkere ragihand ku ti belge 
tunene ku ev tişt rast e. Derbarê 
rewşa rûniştvanên Kerkûkê hê hej- 
mareke zêde ya Kurdan hene ne- 
çûne cihê xwe, hê bi awayekî zêde 
siyaseta Baasê li bajar nehatine ça- 
reserkirin." 

Li gor Mehdî Elaq, giringiya saz- 
kirina serjimêriyê li îraqê "aborî 
ye, lê ne siyasî. Ew pir giring e, ji 
ber ev gelek sal in li îraqê nehatiye 
kirin û ti serjimêriyeke dirust der- 
barê ti tiştî liber destan tune. He- 
bûna vê serjimêriyê wê gelek 
pirsgirêkên siyasî çareser bike." 
Rakan Seîd dibêje: "Emê herin 
Bexda û ligel serokê hikûmetê û 
Wezareta Plandanînê baxivin, ger 
bandor nebû, emê prosesa serji- 
mêriyê boykot bikin û encamên wê 
sexte bihesibînin, li dadgeha fe- 
dere û ger pêwîst bike li dadge- 
heke navnetewî dozê vekin." Seîd 
herwiha dibêje li gor yasa navne- 
tewî ger: "Ji sedî 20'ê rûniştvanên 
her navçeyekê prosesa serjimêriyê 
red bikin, êdî encamên wê ne ya- 
sayî tên hesibandin, em ligel Tirk- 
menan vê rêjeyê pêk tînin." 

Serokê Desteya Serjimêriya 
îraqê derbarê texmînkirina hej- 
mara rûniştvanên îraqê de wiha 
got: "Em pêşbînî dikin ku rûniştva- 
nên îraqê nêzîka 32 milyon kesan 
be. Ger heta 24 Cotmeh a 2010'an 
hikûmet bê pêkanîn, yan na emê 
prosesa serjimêriyê birêve bibin." 

Keçên Kurd 
berê xwe didin 
siyasetê 


"întegrasyon erê, 
lê bi nasnameya Kurd" 


Robîn Botî Berlîn 


K omeleya Kurdistan a Çand û 
Alîkariyê "Kurdistan Kultur- 
und Hilfsverein e.V." sala 1974'an 
li Berlînê hatiye avakirin. Komele 
ji hîngê ve di hêla ziman, înteg- 
rasyon, pirsgirêkên malbatî, pro- 
sesên penabertî û hwd. de 
karûbarê Kurd û biyaniyan dime- 
şîne û alîkariya gelek koçberan 
dike. 

Rêvebirê Komeleyê Fevzî Aktaş, 
ji Rûdawê re diyar kir ku armanca 
wan ew e di meseleya întegras- 
yonê de bibin navendeke cidî û 
naskirî, "li vir bîst kes fermî kar 
dikin û gelek kes jî bi heqdestê 
xwe kar dikin. Gelek projeyên me 
ji hêla daîreyên fermî ve jî têne pe- 
jirandin û ji bo vê yekê jî helbet 
alîkariya maddî didin. Di hêla în- 
tegrasyonê de gelek sazî û dezge- 
hên Alman serî li fikra me didin, di 
meseleyên siyasî de jî helbet 
medya û siyasetmedarên Berlînê 
her dem li deriyê me dixin." 


Kurd û biyanî hevûdu nas 
dikin 

Komele di hêlên şêwirmendiya 
biyaniyan, amadekirina kursên 
zimanê almanî, serîlêdan û şo- 
pandina prosesên penaberan de, 
karê giranbuha dike, lê Aktaş di- 
bêje ku ji van xebatan bêtir ew 
hewl didin ku komele bibe pirek 
ji bo hemû kesên biyanî. "Li vir 
gelek Kurd û biyanî li hev dicivin, 
bi hev re sohbet dikin, tecrûbe- 
yên xwe yên vir li hevûdu diguhe- 
rînin, heval û dostên nû nas dikin, 
di atmosfereke germ de gelek 
pirsgirêkên xwe li vir çareser 
dikin, yan jî em hewl didin ku 
çare ji wan re bibînin. Koçberek 
dema ku tê Almanyayê heta ku li 
vir bi cih bibe û ji xwe re karekî 
peyda bike, em bi her tiştî ve 
mijûl dibin. Ji wergera nameyan 
bigire, heta serîlêdanên kar û 
peydakirina kar û hemû tiştên 
sosyal, em her tiştî dikin." 


Li ser Êzîdîtî, Elewîtî, Misil- 
manî, Xiristiyanî û Cihûtiyê 
panel 

Bi karker û şêwirmendên pis- 
por re kar û xebat û projeyên ser 
malbat, ol, ziman, rojên çandî, 
panel û semînerên ser întegras- 
yon û koçberiyê amade dikin. Di 
çend mehên borî de jî di derbarê 
olên cihê de panel li dar xistine. 
"Bi taybetî ev panelên me yên li 
ser olên Kurdistanê bala gelek 
Kurd, biyanî û Almanan kişand. 
Mixabin hê jî gelek kes nizanin ku 
civaka Kurd di hêla olan de wisa 
rengîn e. Li ser Êzdîtî, Elewîtî, 
Musilmanî, Xiristiyanî û Cuhûtiyê 
de me bi gelek pisporên Kurd û 
Ewrûpî re panel çêkirin û gel ronî 
kir." 

Fevzî Aktaş balê dikişîne ser ku 
ew çi bikin jî lê di binî de her si- 
yaset heye, "mesele em li ser olan 
panel li dar dixin, lê mesele vedi- 
gere ser siyaseta Kurdistanê. Em 
li ser zarok û malbatan çalaki- 
yeke a-polîtîk jî çêkin, dîsa her 
tişt dibe polîtîk û vedigere ser 
daxwaza ji bo azadiya gelê Kurd." 


rlînê gelek komele û 
sazî tenê li ser kaxiz in" 

Li Berlînê gelek sazî û komele- 
yên Kurd hene, lê Aktaş dibêje ku 
gelek ji wan bêfonksiyon in û 
tenê li ser kaxiz in. "Di kar û barê 
komeletiyê de ked, domdarî û 
proje lazim in. Armanca me ew e 
ku Alman vê derê wekî cihekî cîdî 
yê întegrasyonê nas bikin. Mixa- 
bin daîreyên fermî yên Alman 
gelek komele û saziyên Kurdan 
cîdî nagirin. Em dixwazin ku em 
cîdîyetekê bidin saziyên Kurdan 
jî." 

Ew xwe berpirs dibînin ku 
ziman û çanda Kurdistanê li Ber- 
lînê pêş ve bibin û bidine nas 
kirin. Ji xwe ji bo vê yekê kursên 
zimanê kurdî-kurmancî jî li ko- 
meleyê didin. Herwiha ew plan 


dikin ku serê payîzê kursên 
kurdî-zazakî jî bidin, "Derdê me 
ew e ku em nasnameya Kurd bi 
awayeke fermî li daîreyên Alma- 
nan bidine pejirandin. Weke tê 
zanîn ku Kurd li Almanyayê bi 
fermî wekî Tirk/Ereb/Faris têne 
pejirandin. Ev jî ji întegrasyona 
Kurdan re dibe pirsgirêkek 
mezin. Kurd naxwazin xwe li Ber- 
lînê wekî Tirk/Ereb/Faris întegre 
bikin. Em jî dixwazin ku Kurd bi 
çand û zimanê xwe ve bi orf û 
adetên xwe ve bi şahî û dawetên 
xwe ve wekî Kurd bêne naskirin." 


Li Berlînê 70.000 Kurd dijîn 

Rêvebirê komeleyê Aktaş tex- 
mîn dike ku li Almanyayê nêzîkî 
800.000 Kurd dijîn, "Ji van 70.000 
Kurd li Berlînê dijîn. Ev 40 sal zê- 
detir e ku Kurd di nav jiyana Al- 
manyayê de ne û komeke mezin a 
biyaniyan e. Em dixwazin Kurd li 
Berlînê bi çand û zimanê xwe ve 
fêrî çand û zimanê vir jî bibin. Em 
dizanin ku em ê li vir bimînin, 
gelek tirbên me li vir in. 

Divê em bi her awayî tevlî jiyana 
Almanyayê bibin, divê em lobiyên 
xurt ên çand û siyasetê ava bikin." 


Berendema 

Fatma Savci "tockholm 

D i hilbijartinên giştî yên 
Swêdê de, tişta berbiçav ku 
ji bo Kurdan tê xuyakirin, zêde- 
bûna keçên Kurd ku beşdarî si- 
yasetê bûne. Derfeta ku sîstema 
Swêdê dide jinan û rêyên li ber 
wan vedike, dibe sedema ku 
gelek jin beşdarî siyasetê bibin. 
Hejmara jinên Kurd jî di vê qadê 
de êdî ne hindik e, hem ji bo par- 
lamentoyê hem ji bo şaredari- 
yan gelek berendam hene. Yek ji 
van jinan jî Zozan Baransson e. 

Zozan Baransson a ku di 
1981'an de li bajarê Mêrdînê, li 
gundê Girêmîra, ku girêdayî Ni- 
sêbînê ye, hatiye dinê, hîna di 
pênc saliya xwe de bi malbata 
xwe re wek penaber hatiye 
Swêdê. Baransson wek beren- 
dama Partiya Sosyal Demokrat li 
bajarê Örebro beşdarî hilbijarti- 
nan dibe. Zozan li zanîngeha 
Malmö beşa Siyaseta Navnetewî 
xwendiye û mastera xwe li ser 
Aştî û Şer amade kiriye. Piştî vê 
salekê li Stockholmê rojname- 
gerî xwendiye û demekê li ba- 
jarê Karlskoga di rojname û 
radyoya Swêdiyan de kar kiriye. 
Zozan Baransson herî pir li 


Baransson 

ser rewşa ciwanan disekine û 
dibêje "ji ber ku ez jî ciwanek im 
û rewşa ciwanan baş fam dikim 
yek meseleya bêkariyê ji bo wan 
gelek pêwist e, ya din jî rewşa 
wan a psîkolojîk girîng e. Loma 
dirûşmeya min 'Ez nikarim zê- 
detir rawestim ji bo karbidest- 
xistina ciwanan. Mafê herkesî 
heye ku bibin xwedî kar' e." 

Baransson sedema beşdar- 
bûna xwe ya nav siyasetê wiha 
tîne ziman: "Ne ku em beşdarî si- 
yasetê bûne. Ji zarokatî de siya- 
set li pey me hatiye. 

Pir neheqî li netewa me û ci- 
vaka me bûye, dîroka netewa me 
bi neheqiyan tije ye. Dagirkerên 
welatê me bi şîdetê siyaset fêrî 
me kirin. Lê ez niha wek keçeke 
Kurd xwe mecbûr dibînim siya- 
seteke bi rûmet bidim meşandin 
û feydeyê bidim gelê xwe. Ev 
mecbûriyetek e ji bo me ciwanan 
ku em li Ewrûpa mafê netewa 
xwe biparêzin û wan baş bidin 
nasîn." 

Zozan Baransson hêvîdar e ku 
6 hezar deng bistîne û wek nû- 
nereke Kurd li Parlamentoya 
Swêdê pirsgirêkên netewa xwe 
bixe rojeva civaka Swêdê û Ew- 
rûpayê. 


Piştî ku 8 salan li benda alîkariya ji hikûmetê ma 

Dev ji stranbêjiyê berda û bû berber 


Hewlêr (Rûdaw) - Stranbêj 
Sozan Namo ev heşt sal in ji 
stranbêjiyê veqetiyaye. Ew li 
benda alîkariya Hikûmeta He- 
rêma Kurdistanê ye ji bo belav- 
kirina albuma xwe, Sozan 
dibêje ger ew vegere Kurdis- 
tanê ewê saloneke kurtkirina 
pora kur û keçan veke. 

Sozan Namo sedema dûrke- 
tina xwe ji stranbêjiyê eşkere 
kir û ji bo Rûdawê got: "Min û 
hevjînê xwe çend caran daxwaz 
ji Hikûmeta Herêma Kurdistanê 


kir, alîkariya me bikin ji bo karê 
me yê hunerî, lê ji me re ne 
gotin erê, ne jî na! Loma pir 
dilê min şikestî ye û min biryar 
daye êdî ti stranekê li ser he- 
sabê xwe tomar nekim û nika- 
rim jî." 

Namo amadeyiya xwe nîşan 
da ji bo destpêkirina gotina 
stranan, lê ger aliyek pişteva- 
niya wê bike: "Albumeke min a 
pir baş ku 14 stran tê de hene, 
amade ye, hevjînê min 

Dilêr awaz û gotinên wê 


amade kirine, lê ne amade me 
stranekê bi tenê jî belav bikim." 

Navborî li Swêdê karê porti- 
raşînê (berber) dike û dixwaze 
bi yekcarî vegere welat: "Li gor 
agahiyên min hê li Kurdistanê 
salonên portiraşînê nînin ku jin 
porê mêran kurt bikin. 

Loma ger em vegeriyan Kur- 
distanê, ezê vê gavê bavêjim û 
saloneke portiraşînê ya pir mo- 
dern vekim û bi awayê herî 
xweşik pora kur û keçên welatê 
xwe çê bikim." 

Cîgirê Erdogan, Huseyin Çelik: 

Ew 26 madde 
ne armanca me 
ya dawî ye 



BDP gilî dike ku di meseleya re- 
forma destûrê de tevî ku hûn 
ligel wan civiyan, lê we guh neda 
wan. Ne baştir bû ger we hevtê- 
gihiştinek ligel wan dirust bi- 
kira? 

Ev ne rast e û her kes li gor xwe 
berê xwe dide mijaran û kes na- 
bêje dewê min tirş e! Di van re- 
forman de çi tiştek heye ku Kurd 
û BDP pê sexlet bin? Wek mînak, 
em dibêjin bila ji bo zarok, jin, 
malbatên şehîdan û kêmenda- 
man û hwd. hêsankarî bên kirin. 
Jin di rewşeke xerab de dijîn, ne- 
maze ku ji sedî 50'ê civakê pêk 
tînin. Bila zarok neyên çewisan- 
din. Gelo ev daxwaz Kurdan û 
BDP'ê nerehet dikin? Êrîşkirina 
kesayetiya mirov nemîne, gelo ev 
karekî xerab e? Wek mînak, me di 
reforman de xwestiye ku xelkên 
sivîl li dadgehên leşkerî de neyên 
dadgehkirin, gelo ev di hewlda- 
nên ji bo demokrasîkirina civakê 
ne rêyeke dirust e? Gelo ev BDP'ê 
nîgeran dike? Nexêr, nîgeran 
nake. Me daxwaz kiriye ku leşker, 
ji xeynî sûcên eskerî, li dadgehên 
sivîl bên dadgehkirin. Gelo evtiş- 
tekî xerab e? Me daxwaz kiriye 
dadgehên serbazî ji desthilata 
fermanên leşkerî bên derxistin û 
li ser bingeha yasa û maf kar 
bikin. Gelo ev jî BDP'ê dilgiran 
dike? Li Tirkiyê şûraya bilind a 
leşkerî heye û salane dicive û ji- 
mareke piledarên serbazî bê ti 
pirsiyar û bersiv û lêkolînekê ji 
kar davêje. Heta niha ne ji mafê 
van bû ku serdana ti dadgehekê 
bikin, em dibêjin ji niha şûnde di- 
karin herin dadgehê. Gelo ev bi- 
rayên me yên Kurd û BDP'ê 
nîgeran dike? Bi baweriya min, 
nabe ev tişt bibin cihê nîgeraniya 
wan. Heye bipirsin çi jî di vê pa- 
kêta reforma destûrê de heye? Ev 
tenê aliyê serbazî yê mijarê ye. 
Em ê dadgeha destûrî ya Tirkiyê 
ku heta niha 25 partiyên siyasî 
girtine, berbi rewşeke demokra- 
tîktir û pirdengtir bibin. Gelo divê 
ev nebe cihê kêfxweşiya BDP'ê? 
Maddeyek hebû ku girtina parti- 
yên siyasî li Tirkiyê ji aliyê dad- 
geha destûrî ve zehmet dikir, lê 
BDP'ê deng nedan vê maddeyê. 
Tevî ku jimara herî zêde ya parti- 
yan partiyên alîgirên BDP'ê bûn, 
yanî DTP, DHP, HEP, OZDEP û 
DEHAP ji aliyê vê dadgehê hatin 
girtin, lê nehatin deng bidin vê 
madeyê. Saziyeke me heye bi 
navê HSYK (Desteya Bilind a Dad- 
wer û Dozgeran), li Tirkiyê pêdi- 
viya me bi reformkirina 
dadgehan heye. Divê dadperwerî 
li dadgehan bê peydekirin. Em 
dixwazin van saziyan demokatîze 
bikin. BDP'yî dijî vêya jî derketin. 


Em daxwaza mafên zêdetir ji bo 
karker û fermanberan dikin, mafê 
girêbesta bi kom, dijî vêya jî der- 
ketin û deng nedanê. BDP'ê digot 
bila di destûrê de bê nivîsandin 
ku Kurd û Tirk pêkhênerên serekî 
yên Tirkiyê ne. Di destûra ti we- 
latan de tiştekî wiha nayê nivî- 
sandin. Başe ger me got Kurd û 
Tirk, lê Çerkes, Elban, Ebaz û Boş- 
naq li ku dimînin? Ger kêmjimar 
bin jî û tenê 5 kes jî bin, ger navê 
wan di destûrê de neyê nivîsan- 
din, tê wateya ku nûnertiya wan 
nake. Divê Tirkiye bê demokratî- 
zekirin. Ger li Tirkiyê heyamekê 
gotibin Kurd nînin û zimanê wan 
hatibe qedexekirin û rastî helan- 
dinê hatibin, sedemê vêya pêkha- 
teya dijî-demokratîk a dewleta 
Tirkiyê bû. Di heyama me de tiş- 
tên wiha nînin. 


Hinek partiyên din ên Kurdî 
hene ku piştgiriya referendûma 
Destûra Bingehîn dikin û dengê 
wan 'erê' ye, lê dibêjim hê em 
tiştên zêde dixwazin. Ji bo wan 
partiyan hûnê çi bikin? 

Em jî zêdetir dixwazin. Di Ola 
îslamê de dema ji bo destnimêjê 
av dest mirov nekeve, teyemûmê 
[dest bi axê werdan] dike. Ew 26 
made ne armanca me ya dawî ye. 
Di wê pirtûka ku me derbarê des- 
tûra nû de weşandiye, gotiye eger 
di hilbijartinên 2011'an de gel 
deng bide me, em ê hemû destûrê 
biguherînin. 

Nerîneke PKK'ê heye ku dibêje 
eger em dengê erê bidin wê pa- 
keta reforma Destûra Bingehîn, 
piştre li Ewrûpa wê ji me re 
bêjin pirsa Kurd li Tirkiyê bi- 
dawî hatiye, ma ne hûn bi xwe jî 
ligel destûrê razî ne, loma ji ber 
wê yekê guherîna wan 26 mad- 
deyan pirsa Kurd çareser nake û 
em nikarin bêjin erê. Nerîna we 
di vê derbarê de çi ye? 

Berê PKK'ê digot em ji bo Kur- 
distanek serbixwe hewl didin. 
Piştre pêşiya hemûyan Ocalan û 
dûre serkirdeyên PKK'ê gotin em 
Kurdistaneke serbixwe naxwa- 
zin. Piştre gotin federasyon û dest 
ji wê daxwazê jî berdan. Başe çi 
dixwazin, gotin wekhevî, demok- 
rasî û maf û hwd. Niha hikûmeta 
AKP'ê, xwendin bi zimanê dayîk 
nebe, hemû ew pirsgirêk çareser 
kirine ku Kurd ji ber wan aciz 


bûn. Ji xeynî xwendin bi zimanê 
dayîkê ku dixwazin pirtûkên 
fîzya, kîmya û biyolojî jî bikin 
Kurdî, fêrkirin û fêrbûna zimanê 
Kurdî ku berê qedexe bû, niha 
azad e. Çapkirina pirtûk, rojname 
û kovaran azad e, heta me rê ji 
radyoya sektora taybet re jî veki- 
riye. Niha hemû tiştek azad e. 
Niha em dibêjin îşkence tune ye, 
faşîzm û cudaxwazî tune ye, di- 


karî hemû navekê li ser zarokê/a 
xwe danî û hwd. Were bibêje ez 
Kurdekî hevwelatiyê Komara Tir- 
kiyê me, her wek hûn dibêjin em 
welatiyên Kurd ên Komara Tir- 
kiyê ne. Niha BDP û PKK dibêjin, 
ger di referendûmê de dengê erê 
bidin, wê demê wê Ewrûpî ji me 
re bêjin hemû daxwaziyên we 
bicîh hatine. Ewrûpî baş dizanin 
hê gelek tişt di destûra me de 
hene ku li dijî demokrasiyê ne û 
em bi xwe jî wê yekê dizanin. Ew 
henceteke ne rast e. Ez ê behsa 
nimûneyekê bikim: tu li biyaban- 
ekê yî û têhnî yî û gelek jî têhnî yî, 
pêwîstiya te bi vexwarina sê per- 
daxên avê heye da ku têhnîtiya te 
bi tevahî bê şikandin. Lê kesek 
rastî te tê û dibêje ez nikarim sê 
perdaxên avê bidim te, tenê dika- 
rim perdaxek avê ji te re bidim, tu 
di bersivê de dibêjî yan sê perda- 
xan bidî min yan wê perdaxê jî 
navexwim û ez ê ji têhnîtiyê bim- 
rim. Gelo ew mantalîte rast e? 
Yanî tu têhnî yî û avê dixwazî, ez 
ê perdaxek avê bidim te, tu dibêjî 
ez navexwem, ji ber ne ava Zim- 
zimê ye û ji wê kêmtir jî razî 
nabim. Gelo mirovê bi aqil karekî 
wiha dike? Birayê min tu têhnî yî, 
carê wê perdaxê vexwe û hinek 
têhnîtiya xwe bişkîne. Binerin em 
ji kuderê hatine. Li Tirkiyê dihat 
gotin Kurd û zimanê Kurdî qet 
tune ye. 

Dibêjin AKP'ê soz da ku pirsa 

Kurd çareser bike, lê Kurd tenê 


wê yekê qebûl nakin ku ji wan re 
bê gotin em hemû Misilman in û 
birayên hev in û hew. Wêna ne 
hincet e ku Kurd li deverên din 
ên Tirkiyê hebin, loma otonomî 
jî ji wan re guncaw nebe. Di Des- 
tûra Bingehîn a îraqê de navê 
Kurd wek yek ji du neteweyên 
sereke ku welatê îraqê pêk 
tînin, hatiye bicihkirin. Dengê 
Kurdan ji ber soza çareserkirina 
pirsa Kurd çûn sindoqên partiya 
we, Niha Kurd li benda we ne ku 
hûn gavên zêdetir bavêjin. Tu bi 
xwe Wezîrê Perwerdeyê bûyî, 
xwendin bi zimanê dayîkê li gor 
hemû peymanên navdewletî û 
Daxuyaniya Gerdûnî ya Mafê Mi- 
rovan yek ji mafên bingehîn û 
sade yên mirovan e, çima hûn vî 
mafî napejirînin? 

AKP ne wek MHP û BDP parti- 
yeke herêmî ye. Em li ser bingeha 
nejada qewimî siyasetê nakin. Xî- 
taba BDP'ê tenê ber bi Kurdan e 
û hewla bidestveanîna dengên 
wan dide. AKP ne wiha ye. Em 
raya giştî şirove dikin û dinirxî- 
nin. Dema em bixwazin li rojhilat 
karekî bikin, nabe wiha be ku li 
rojava xelkê me rastî wê hestê 
bên ku gelo welat perçe perçe 
dibe? Wate eger em bikarin ba- 
weriya me van çend kesan bi 
hevdû re hebe û di odeyekê de 
bijîn, divê em bikarin qenaetê bi 
hevdû re jî bikin. Niha heta li ser 
guhertinên destûrê ku AKP'ê ki- 
rine û referendûm li ser wan tê 
kirin, partiyên nijadperest AKP'ê 
bi alîkarîkirina PKK'ê tometbar 
dikin û dibêjin AKP mijûlê firotin 
û dabeşkirina Tirkiyê ye. Piştre 
ew dibe sedem ku di mêjiyê hinek 
welatiyên Tirk ên daniştvanên 
rojava de pirseke wiha peyda 
bibe, ger hikûmeta AKP'ê bi dawî 
bibe, hemû ew şitlên ku me çan- 
dine wê bên qetandin. Pêwîst e 
em raya giştî bi awayekî baş ana- 
lîz bikin û bi vî awayî gav bi gav 
prosesa demokratîzekirinê pêşve 
bibin. Mînakekê ji we re bêjim: 
wiha bihesibînin kesekî zêde 
xwarî ye û piştre tûşî nexweşiya 
Obezit, wate nexweşiya qelewiyê, 
bûye û giraniya wî gihaye 180 kg. 
Eger tu bêjî dikarim di dema du 
mehan de wî kesî bînim ser 80 
kg, tu wî dikujî. Ev gav bi gav tê 


meşandin. Bi dehan salan di sîs- 
tema perwerdeyê de te ji xelkê 
xwe re gotiye Kurd nînin, tiştek bi 
navê zimanê Kurdî tune ye. Ger tu 
li Diyarbekir karekê bimeşînî û 
piştre ya ku te kiriye bibe cîhê 
acizbûna xelkê Adana, Yozgat û 
hwd., nikarî Tirkiyê rêve bibî. 
Berpirsyariyek wiha li stuyê 
AKP'ê ye û şaneyek hêkan li ser 
serê xwe daniye û di nav hêkan 
de jî rê diçe, ne divê bihêle hêk 
ser serê wê de bên şikandin û ne 
divê hêkên ber piyên xwe jî biş- 
kîne. Hinek ji wan gavên hatine 
avêtin bûne sedema wê yekê ku li 
pêşberî terora PKK'ê de asteng 
derkevin. Her karekî em bikin, 
PKK tê û dibêje ew yek bi serê 
xwe çênebûye, em xwînê dirijî- 
nin, dikujin û tên kuştin, xwînê 
dirijînin û xwîna wan tê rijandin 
û di hemberî wan nirxan de em 
wana distînin. Dema PKK wiha 
dibêje, li Rojavayê Tirkiyê ji me re 
dibêjin hûn beramberî PKK'ê 
nermiyê nîşan didin. Xala ku ez 
dixwazim di ser de tekez bikim 
ew e ku başe di sala 1994 û 
1995'an, di salekê de ku 5 hezar 
PKK'yî hatin kuştin û hezar leş- 
ker û polîs şehîd bûne, ma wê 
rojê aqil û îradeya siyasî nebû 
were wê pirsgirêkê çareser bike? 
Ev kar tenê radestî leşker û polîs 
hatibû kirin. Ya ku di serdemê 
AKP'ê de hatiye meşandin ne ji 
ber wê yekê hatiye kirin ku PKK'ê 
xelk kuştî ye, ne ji ber wêna ye ku 
teror heye. Nabe teror û tundû- 
tûjî bibe awayê axaftinê li cem 
mirovan û nabe bibe alavê çare- 
serkirina pirsgirêkan jî. Ger her 
tişt maqûl, rewa û mantiqî bin, 
em ê bikarin behsa hemû tiştekê 
bikin. 


Di beşa 2. ya hevpeyvîna ligel 
Huseyîn Çelik de: TRT-6, hewl- 
danên Turgut Ozal ji bo çare- 
serkirina pirsa Kurd, faşîstên 
Kurdan û Tirkan, helwesta par- 
lamenterên Kurd yên AKP'yî 
derbarê Pirsa Kurd de, Xwese- 
riya Demokratîk, lêgerîna li 
Gary Adamsekî Tirkiyê, pêwen- 
diyên Tirkiyê bi Herêma Kurdis- 
tanê re û gelek babetên din. 
Hefteya pêş di Rûdawê de. 


"Yanî tu têhnî yî û avê dixwazî, ez ê perdaxek avê bidim te, 
tu dibêjî ez navexwem, ji ber ne ava Zimzimê ye û ji wê kêm- 
tir jî razî nabim. Gelo mirovê bi aqil karekî wiha dike? Birayê 
min tu têhnî yî, carê wê perdaxê vexwe û hinek têhnîtiya 
xwe bişkîne" 

Yekta Nasir dibe Kurd 



Çand û Huner 


Kirmaşan (Rûdaw) - Şîrketa 'Tile Fîlm' ligundekîKirmaşan bi beşdariya aktorên navdar ên îranê, fîlmekî bi navê 'Gundê ser 
sînor' çê dike. Fîlmê 'Gundê ser sînor' ku ji aliyê derhêner Menuçîhr Hadî ligundê Pangan a Kirmaşan tê kişandin, behsa çîroka 
mamosteyeke Kurd a jin dike ku li wîgundî dijî. Çêleka pîrejinekê ligund avis dibe û ew mamoste jî hevkariya wê dike û diçe 
bajar ji bo ku beytarekîjê re bîne. Di vîfîlmî de aktorên navdar ên Fars wek Yekta Nasir, Mehdî Silûkî, Mihemed Reza Da- 
wûdnejad û Sedîqe Kiyanfer rol dilîzin. Yekta Nasir rola mamosteya Kurd dilîze. 





Hozan Dilgeş hesretan dikşîne: 

Bi dîmenên TV'yan 
hesreta welat derbas dikim 


H ozan Dilgeş ku di salên 90'î de 
stranên wî yên wek Muxtaro, 
Li Mêrdînê Li Bagokê di nava ci- 
wanên Kurd de bûbûn wek stra- 
nên hît, piştî 9 kasetan jiber 
nexweşiya şekir ji hunerê dûr ket. 
Eger derfetê wî hebe dixwaze ka- 
seta 10'an amade bike. Ew nikare 
here welat û niha bi dîmenên 
tv'yan hesreta welat derbas dike. 

Hozan Dilgeş di sala 1952'an 
de li Bakurê Kurdistan, gundê 
Fisqînê ya girêdayî navçeya Nisê- 
bînê hatiye dinê. Ew kaseta xwe 
ya yekemîn sala 1978'an de çê- 
dike. Hozan Dilgeş heta niha 9 
kaset pêşkêşî guhdarên xwe ki- 
rine. Di sala 1980'î de ji ber se- 
demê siyasî neçar dibe ji welat 
derkeve ji bo demek kin li bajarê 
Stenbolê dijî û piştre tê Alman- 
yayê. Dilgeş bi stranên weke Bi- 
çûkê Canê, Mûxtaro, Li Mêrdînê li 
Bagokê, Ma bindestî para me ye, 
Here kurê min here şoreşê, New- 
rozê Newrozê û herwiha gelek 
stranên din di dilê gelê Kurd de 
cihekî taybetî girt. 

Rûdaw: Ew eşqa Dilgeş ya hunerê 
ji ku destpêkir? 

Dilgeş: Ew demek germ, em 
ciwan bûn û eşqa welat jî da ser, 
him ciwanî û him evîna welat ez 
berbi hunerê ve kişandim. Bavê 
min jî gelek baş li temburê dixist 
û bandora wî li ser min hebû, ji 
xwe di çanda me ya kurdî- Êzdî de 


jî ev kevneşopiyek e, dema eşqa 
welat jî bê ser cudahiyek din e. 

Derketina ji welat bandorek 
çawa li ser hunera we kir ? 

Ji dema ez hatime Almanya yê, 
ez xwe wek mirovekî di zindanê 
de, nerihet, girtî, nevekirî û nex- 
weş hîs dikim. Bêguman ev yek 
bandor li ser hunera min jî kir. Ez 
dikarim bêjim piştî hatim vir ez 
nexweş ketim ji nav wê germiya 
hevalan û ew hewaya xweş a 
welat derketin gelek zahmet bû. 
Ez wisa difikirim ku însanên me 
yên hatine vir hemû ji ber sarbûn 
û xerîbiyê nexweş in. Li welat min 
nikaribû bi awayek hêsan hunera 
xwe bida meşandin, li vir ew as- 
tengî tune, lê psikolojiya mirov ne 
rihet e, xerîbî pir zor e, ev hemû 
bandora neyînî li ser mirov û hu- 
nera mirov dike. Hertim hesreta 
welatê xwe dikşînim, ji bo min 
her cihê Kurdistan xweşiyek wê 
heye, lê cihê ku mirov zarokatiya 
xwe lê derbaskiribe cuda ye her- 
tim. Hesreta Merdîn, Nisêbîn û 
gundê xwe dikşînim. Carna di TV 
de dinêrim wisa hesreta xwe 
hinek be jî derbas dikim. 

We cara yekem kengê û li kû 
konsert da? 

Di sala 1980'an de li Bajarê Boc- 
hum bû. Ez qet ji bîr nakim wê 
demê, pir Kurd li Almanya tune- 
bûn, lê disa 300-400 kes hatibûn 


gelekî bi çoş derbas bû, ji ber ku 
gel pêhesiyabûn ez têm wisa hati- 
bûn. Ji xwe sala 1981'an jî ev nex- 
weşiya şekir bi min ket, lê ez disa 
diçûm hemî deran. Hevalê min yê 
wê demê Xelil Xemgîn û Seyîtxan 
jî dizanin ez ji ti cihî nedimam. 
Min derziya ji bo şekir hertim li 
xwe dixist, derziya min û tembûra 
mîn bihev re bûbûn heval. Ne tenê 
li Ewrûpa, ji bo şev û şahiyan çum 
Rûsya, Ermenîstan jî. 

Tembûr û derziya te bihev re 
bûn heval, ji bo hunera kurdî 
we xizmetek giranbiha kir. 
Hişyariya gel ji bo we hûn çawa 
şîrove dikin? 

Min ji bo gelê xwe xizmet kir, lê 
wan jî qîmet dan û hîn jî didin. 
îsal jî ji ber xizmeta min şevek bi 
navê şeva Dilgeş amade kirin û 
cihê diçûmê gelek germ ez pêş- 
wazî dikirim. Li Rûsya jî Kurdên 
me bi gulan ez pêşwazî kirim. Ez 
niha jiber nexweşiya xwe nikarim 
wek berê xizmet bikim. 

Dema we hunera kurdî dime- 
şand, îmkan û derfet kêm bûn, 
lê niha pir bûne. Gelo cihekî 
çawa didin hunermendê kevin? 

Gelek kêm giringiyê didin. Bi 
rastî pêwîst e orjînala her tiştî bê 
parastin. Niha gelek ciwan stra- 
nên kurdî dibêjin, lê muzîka wan 
bi tirkî ye, divê ev tişt bê dikat 
kirin. Mînak niha TRT-6 derketiye 


Hozan Dilgeş eger derfet bibîne wê albûma xwe ya 10. derxe 


û li gor berjewendiyê xwe hunera 
kurdî bikartîne, ev mirov dêşîne. 
Hunera kurdî bi kedek mezin hate 
vê rewşê, berdêlên ku nayên hej- 
mar hatin dayîn. Pêwîst e hemû 
hunermendên Kurd li ser çand û 
hunera kurdî pir hişyar bin. 

We 9 kaset derxistine, strana 
hûn bi keyf dibêjin kîja ye? 

Daxwaza min ew e ez bikarim 
ya 10'mîn jî derxim, ji ber ez ji 
kitan hes nakim. Bila 10 berhe- 
mên min ji nivşê nû re weke xela- 
tekî bimînin. Hemû stran weke 
zarokên mirov in, ew bi kedekî 
mezin tên amadekirin, lê strana 


ez bi keyf dibêjim û zêde jê hes- 
dikim, mûxtaro ye. 

Niha hunermed Dilgeş dema 

xwe çawa derbas dike? 

Gotinek bav û kalê me heye di- 
bêjin: heger tu nebe heyv jî bibe 
stêrka ber heyvê. Ez carna ser- 
dana dost û hevalan dikim. Her- 
wiha li vir yekîtiya Êzîdiyan 
çêbûye, ez jî wek hunermendekî 
Êzîdî di nav wan de me. Em dix- 
wazin li vir malek xwe vekin li Sa- 
arlandê û wekî din jî bi 
tendirustiya xwe ve mijûlim. 

Hevpeyvîn: Zelal Çelîk 


"Tu Tirk î" siyaseta jiholêrakirina Kurdan vedibêje 


Zinalgj\la 

Y ou Are Turkish ango 
"Tu Tirk î" belgefîl- 
meke nû ji derhêneriya roj- 
namevan Yusuf Sayman e. 
Belgefîlm rewşa Kurdan di 
salên 80 û 90'an de li ba- 
kurê Kurdistanê vedibêje. 
Wênekêş Yusuf Sayman ku 
li New Yorkê dimîne ji bo 
kişandina fîlma xwe di bu- 
hara 2010'an de serdana 
Bakur û Başûrê Kurdistanê 
kiribû. 

Yusuf Sayman ronahiya 
kameraya xwe dide ser 
kesên ku rastî îşkenceki- 
rinê hatibûn, ew li ser şê- 
weyên îşkencekirinê di 
girtîgeha Amedê de diaxi- 
vin. 

Belgefîlm bal dikşîne ser 
qedexekirina ziman û nas- 


Dîmenek ji fîlm ku dîwarên girtîgehê nîşan dide 


nameya Kurdan, valakirin û 
şewtandina gundan, kuş- 


tina ajelan, koçberî berbi 
metrepolan ve û herwiha 


behsa penabertiya Kurdan 
li kampa Maxmûrê dike, 


cihê ku dîsa destê kujeran 
digihêje wan. Di dokumen- 
tarê de, ji bilî hevpeyvînan, 
wêneyên balkêş hatine bi 
cihkirin ku trajediya Kur- 
dan ji temaşevanan re baş 
vedibêje. 

Sayman derbarê naski- 
rina gunehên dewleta Tirk 
pispor e nemze ku bavê wî 
kevneserokê Komeleya Pa- 
rêzeran li Stenbûlê bû, ew jî 
neçar mabû ku di salên 
70'îan de sirgûn bibe. Yusuf 
Sayman pêşangeh li New 
York, Berlîn, Amersfoort 
(Holanda) û li Çînê jî çêki- 
rine, wêneyê wî di gelek 
rojname û kovaran de ha- 
tine weşandin. 

Fîlm di 14 Tîrmeha borî 
de li Kings College li Lon- 
donê de hatibû nîşandan. 
Fîlm bi tirkî û kurdî ye, her- 


wiha jêrnivîseke bi zimanê 
îngîlîzî heye. 


Dirêjahiyafîlm 12 xulek e, 
li ser vê navnîşanê tê te- 
maşekirin: www.ysay- 
man.com/youareturkish/ 


Rastkirin 


Di rûpela 8'an ya hej- 
mara borî (60) ya Rû- 
dawê de, di nivîsa bi 
sernavê "Beşa Kurdo- 
lojî li ber girtinê ye", li 
jêr wêneyê xebatkara 
Beşa Kurdolojiyê Zerê 
Yusupona bi şaşî navê 
Irina Fiyodlana hatine 
nivîsandin. Em lêbo- 
rînê ji xwendevanên 
xwe dixwazin. Rûdaw 

Beyto Can ji bo strana 'Rinda Min' Tatlises daye dadgehê 

Bila îbo bê em bi hev re bistirin, ka kî baş e? 


Dilbixwîn Dara Stockholm 

B eyto Can hunermedendekî 
xwedan styleke taybetî, xwe- 
dan deng, awaz û hunereke ji hu- 
neran cuda ye. Beyto ku zêdetirî 
6 salan di zindanên Tirkiyê de 
mabû û gelekî hatibû îşkence 
kirin, 22 sal in li Swêdê dijî. 

Ji roja ku ji welat derketiye ve- 
negeriyaye. Ew her roj bi hesreta 
vegera welat dijî, ji ber ku nikare 
vegere û miriyên xwe bibîne, ge- 
lekî xemgîn e. 

Dema ku ji Almanya berî xwe 
didim paytexta Swêdê Stock- 
holmê, di serê min de ligel gelek 
kesên ku ezê wan bibînim Beyto 
Can jî heye. Telefon dikim, kesek 
bersiva telefonê nade. Dostê min 
ê rojnamevan Cemal Batin dibêje, 
careke din hewl bide, ewê bersivê 
bide. Careke din telefon dikim, 
kesek bersivê nade. Careke din û 
gelek carên din, li dawiyê deng bi 
telefonê dikeve: "Belê abê, ew kî 
ye?" bersivê didim, "Serçavan 
abê" dibêje û em lihev dikin ku 
hev bibînin. 

Roja din em diçin komeleyeke 



Kurdan, em rûdinin, xwediyê 
qehwexaneyê ku ji bakurê Kur- 
distanê ye, çayeke "kurdewarî" 
dide me. Em li benda hatina 
Beyto dimînin. Qederê nîv see- 
tekê derbas dibe, em dibînin ku 
Beyto Abê, taximekî xetxetî li xwe 
kiriye, kravat girêdaye û hêdî 
hêdî berbi me ve tê. Derbasî hun- 
dir dibe, em diçin pêşwaziya wî, 
li hal û demê hev dipirsin. Em li 
ser gelek meselayan diaxifin. Di 
nava axaftinê de em pê dihesin ku 
gelekî xemgîn e, gelekî hatiye 
êşandin, kî rabûye mafê wî xwa- 
riye. Stranên wî birine û tiştek 
nedane wî, muzîka wî birine û 
destûra wî nexwestine. Gelek 
kesan bi stranên wî pere kom ki- 
rine. 

Pirsa "Çima dema ku stranan 
dibêjî xwe pir dihejînî? "ji Beyto 
dipirsim. 

Ew difikire, difikire û piştre di- 
bêje: ”Ax... ax... heta ku tu bi 
stranê re nejî, tu nikarî wê stranê 
bibêjî, ruh e, ruh e, ez bi stranê re 
dijîm, ruh e keko, ew ruhê min e. 
Eger ez bi stranê re nejîm û bisti- 
rêm wê demê ezê gelê xwe bixa- 


pînim, eger bi stranê re nejîm ne- 
bêjim baştir e." 

Hinek dibêjin Beyto Can ji xwe 

re xwedihejîne, tu maneya wê 

hejandinê tune ye? 

Çawa tune ye, dema ku ez dibê- 
jim ez dikevim nava stranê. 

Kesên teqlîdî te dikin hene? 

Nizanim here ji wan bipirse. 
Hebin jî rêya wan vekirî be, ji 
destê min bê ezê alîkariya wan 
bikim. 

Em behsa strana "Rinda min” 
dikin, ez dibêjim ku tê gotin 
Beyto Can pereyekî pir ji îbra- 
hîmTatlîses standiye, rast e gelo? 

Beyto hinekî dikene û dibêje: 
"Em hîn jî di mehkemê de ne, berî 
ku Îbrahîm bibeTatlises ez wî nas 
dikim.” 

Gelo strana te xerab kiriye? 

”Xerab kiriye, lê çi kiriye?! Ki- 
riye arabesk. Eger ku mêr e bila 
bê hemberî min û em bi hev re 
bixwînin. Ka kî Rinda Min baş 
dixwîne!" Beyto Can dibêje ku wî 
doza 50 hezar Dolar li Îbrahîm 


SamiYusiv ^ 
dixwaze bi kur 
stranan bêje 


Hejar Zehawî: 

Samî Yûsiv herdem ji min re dibêje 
cilên kurdî li xwe bike 


Hêmin Melazade Hewlêr 

H unermend û defjenê Kurd 
Hejar Zehawî, dibêje ku hu- 
nermend Samî Yûsiv dixwaze 
stranan bi kurdî bêje û: "Pir caran 
Samî Yûsiv ji min re dibêje cilên 
kurdî lixwe bike, bi ser amûra 
defê de xweşik in." 

Hunermend Samî Yûsiv stran- 
bêjekî Brîtanî ye û di sala 
1980'an de li Tehranê jidayik 
bûye, lê li Brîtanya jiyaye û nas- 
nameya Brîtanî bidest xistiye. Ew 
di malbateke Azerî de ku bi pey- 
wendiya xwe ligel hunerê naskirî 
bû, hatiye dinyayê. Samî Yûsiv sê 
berhemên stranan belav kirine: 
Mamoste 2003, Amtê 2005, With 


out you 2009. Ji berhema wî ya 
dawî 3 milyon hatine firotin. 

Di piraniya ahengên Samî Yûsiv 
de defjenek heye, ew jî huner- 
mendê Kurd, Hejar Zehawî ye ku 
yek ji dostên herî nêzîk ê Yûsiv e. 
Zehawî eşkere kir ku Samî dix- 
waze bi kurdî stranan bibêje: 
"Samî Yûsiv dibêje ger derfeta 
min çêbibe, hez dikim bi kurdî 
stranan bibêjim." 

Samî Yûsiv ku wek hunermen- 
dekî cîhanî yê Îslamî tê naskirin, 
yek ji stranên xwe bi navê "Ya Reb 
El-Alemîn” bi çar zimanên îngi- 
lîzî, hindî, erebî û tirkî gotiye. 

Hejar Zehawî niha albumekê 
amade dike û nêzîka 10 rojan li 
îranê bû ji bo klîpkirina berhe- 
meke albuma xwe. Navborî der- 
barê klîpa xwe wiha axivî: "Klîpa 
min wênegirtina yek ji trakên 
CD'iya min e. Beşeke zêde ya 
klîpê li Kurdistanê hatiye kişan- 
din û di destpêka Tîrmehê de wê 
ekranên me biweşînin." 

Zehawî da zanîn ku Kurdistan 
pir xweşik dîtiye û gelek kesên 


Tatlises kiriye, lê wî heta niha 
quruşek jî ji îbo nestandiye. 
Beyto dibêje ku Tatlises ji 
wî re gotiye ku li Tirkiyê 
mehkeme bi wî nikarin û 
xwestiye ku ew li hev bên, 

Beyto jî red kiriye û doza 
mafê xwe kiriye. Beyto 
Can dibêje ku heta niha 
kesekî ji wî re negotiye 
”Çi alîkarî ji bo filan al- 
buma te ji te re lazim 
e?" wî her ji berî ka xwe- 
daye, ji ti deran ji wî re ti 
alîkrî nehatiye, her 
demê jî zirar 
dîtiye. 




Şehîdekî Komeleyê dike fîlm 

Derhênerekî Kurd 
fîlmekî biyanî dikisîne 


baş naskirine: "Pir kêfxweş im ku 
niha li Kurdistanê me, herwiha 
ku yekem klîba xwe li welatê xwe 
û li şîrketeke Kurdî û ligel kar- 
mendên Kurd tomar dikim." 

Defjenê Kurd, Hejar Zehawî, ku 
ligel stafa stranbêjê cîhanî Samî 
Yûsiv kar dike, pesnê Yûsiv dide 
û dibêje: "Samî hunermendekî cî- 
hanî ye, mirovekî Musilman ê ba- 
wermend e, lê ew tiştan ligel 
hunera xwe têkil nake û mirovekî 
xwedî ramanên xweşik e." 

Hejar Zehawî wiha dirêjiyê 
bi axaftina xwe dide: "Li tevahi- 
ya ahengên ku min li welatên 
Ereb ligel Samî Yûsiv saz kirine, 
Samî ji min re digot cil û bergên 
kurdî lixwe bike, herdem jî digot 
amûra te ligel cil û bergên te tiş- 
tekî taybet e û nûneratiya çan- 
dekê dike ku navê wê Kurd û 
Kurdistan e." Navborî wiha axaf- 
tina xwe qedand: "Ger derfet 
hebe, Samî Yûsiv dixwaze bi 
kurdî bistirane, herwiha bi awa- 
yekî zêde rêz li kultur û çanda 
kurdî digire." 



Brîtanya (Rûdaw) - 'Dostaniya 
domdirêj' -The Long Lasting Re- 
lationship- navê kurte fîlmekî în- 
gilîzî ye ku derhênerê Kurd, 
Awat Namiq Axa, li Brîtanya çê- 
kiriye û tê de aktora Avustralî, 
Jodyanne Richardson û aktorê 
Îngilîz, Rob Talbot, rolên sereke 
dilîzin. 

Derhênerê Kurd Awat Namiq 
Axa, ji bo Rûdawê got: "Ev fîlm 
çîroka sê rojên jiyana Chloe 
Brown a Îngilîze ku li mêrekî 
digere da ligel be, êdî ji nav 
hemû mêrên ku li ser internêtê 
li jinan digerin. Chloe, Andy 
Chippenham nas dike û biryar 
didin li bajarokekî ser derya 
hev bibîni û bihnvedana hef- 
teya xwe li wir bi hev re derbas 
bikin, berî ku fîlm bi awayekî 


neçaverêkirî bidawî bibe." 

Awat Namiq Axa diyar kir ku 
ev fîlm li gelek navçeyên cuda 
yên Brîtanya hatiye kişandin. 
Fîlmê 'The Long Lasting Relati- 
onship' ji aliyê şîrketa 4Ks 
Films hatiye berhemanîn û bir- 
yar e heta Cotmeha 2010'an bi- 
dawî bide û dûre tevî festîfalên 
Brîtanya û cîhanê bibe. 

Ev 16 sal in Awat Namiq li 
derve dijî û nêzîka 10 salan e jî 
li Brîtanya ye, ew niha gelek 
berheman amade dike wek fîl- 
mekî dirêj ku: "Behsa jiyanna- 
meya rasteqîne ya şehîdekî 
Komele dikim û bi heyecan li 
benda wê rojê me ku bikarim 
pêşkêşî alîgirên xebata gelê 
Kurd û sînema ya rasteqîne 
bikim." 

Herêma Kurdistanê di lêkolînên polîsan de paşketî ye 



Li Herêma Kurdistanê rewşa lêkolînên polîsan xerab e û rêjeya tawanan jîzêde bûye. Li gor statîstîkên Polîsên Silêmaniyê ; 
sala borî 3 hezar û 539 tawan li cem wan hatine qeydkirin,ji wan 45 kuştin, 169 hewldanên kuştinê, 7 kuştina şaş, 39 xwe- 
kuştin û 297xweşewitandin. Berpirsekî Polîsan dibêje: "Piraniya tawanên ku tên kifşkirinyan kesê şikayetkar agahiyan dide, 
yan jî di lêkolînan de hêz tê bikaranîn.” Endamê Komîteya Asayiş û Pêşmergeyê Parlamenê Kurdistanê, Nerîman Ebdula, di- 
bêje: “Başe ku li Kurdistanê tawanên mafyayî nayên encamdayîn, ger ew çêbin, em qet nikarin kifş bikin.” Herwiha got: “Pê- 
wîsteyasa bên guhertin ji bo ku pirsa vekolînê pêşde biçe.” 


Rûdaw I Hejmar 61 



Rehêl bernameyek tabet amade kir 


Komputer êdî bi kurdî jî diaxivin 


Ciwanê Kurd bernameyek tay- 
bet amade kiriye ku kompûter 
dikare nivîsên bi kurdî bi deng 
bixwîne 


Necîbe Mihemed Hewlêr 

X wendevanê Kurd ê ku 
Zanîngeha Kurdistanê 
xilas kir Rehêl Kerîm Qadir 
xewna xwe ya bi salan bicîh 
anî û kete nav amadekarên 
teknîkî ya Kurdistanê. Ew 
piştî xwendina zêdeyî sed 
pirtûkan û dersên taybet, ji 
bo komputeran bernameye 
taybet ava kir. Bernameya 
ku Qadir av kiriye 'text to 
speak' ango bo axaftinê ni- 
vîsandin e. Tu dinivisînî û 
computer jî ew nivîsê bi 
kurdî dixwîne. 

Rehêl Kerîm Qadir (24) li 
Helebce jidayik bûye û 
yeke ji wan 80 xwendeka- 
rên ku îsal ji Zanîngeha 
Kurdistan li Hewlêrê xilas 
kiriye. Rehêl xwendekarê 
beşa bernamesaziyê bû û 
niha li zanîngeha Bucking- 
ham a Brîtanî bo xwendina 
master hatiye wergirtin. 

Jib o bidestveanîna ba- 
wernameya lîseyê ya di 
warê IT de, diviyabû Rehêl 
wek tevahiya xwendekarên 
beşa xwe bernameyek an 
babeteke computer amade 


bike. Rehêl dibêje: "Ma- 
mosteyê min ê rêber dax- 
waz ji min kir 
bernameyeke ku berê li 
Iraq û Kurdistanê nehatibe 
kirin, amade bikim." 

Rehêl û mamosteyê xwe 
lihev dikin ku programekê 
bo guherandina nivîsan- 
dina kurdî bo dengê kurdî 
amade bike. Piştî sê mehên 
xebatê, wî bernameya xwe 
amade kir. Bernameya 
Rehêl, her tiştekî bi kurdî 
binivîse li ser computer ji 
te re bi zimanê kurdî, bi 
deng dixwîne. 

Rehêl ê ku piraniya te- 
menê xwe li Silêmaniyê 
derbas kiriye, dibêje: "Ji 
pola çarê amadeyî min dest 
bi fêrbûn û karkirina li ser 
komputerê kir, sinifa şeşan 
hinekî jê hatime veqetan- 
din lê dema min ew derbas 
kir puanên min hinekî kêm 
bûn û li zanîgeha Silêma- 
niyê li kolêja zanista fîzîkê 
hatim wergirtin, lê kêfa 
min ji komputer re dihat, 
dû re li zanîngeha Kurdis- 
tan hatim wergirtin, min 
salekê ziman xwend û piş- 



Rehêl Kerîm Qadir bi xebata xwe ket nava dîroka teknolojiya bi kurdî 


tre li beşê IT dest bi xwen- 
dina xwe kir." 

Dema Rehêl cara pêşî 
komputer li malê bikar anî 
temenê wî 10 sal bû. Dûre 
di qonaxa amadeyî de der- 
|şên komputerê xwend. 
Bernameya ku Rehêl tenê 
amade kiriye, welatên Ew- 
rûpa berî demekê bi zi- 
manê xwe ava kirine, lê li 


Rojhilata Navîn bi awayekî 
kêm heye: "Min bernameya 
xwe bi tenê amade kir, lê li 
Tirkiyê mamosteyekî za- 
nîngehê li gel jimareke 
xwendekarên beşa IT di 20 
mehan de ava kirine, li 
îranê jî li zanîngeha Kurdis- 
tan li Sine grubekê ava ki- 
riye." Rehêl heta niha 
bernameya xwe belav neki- 


riye: "Ji ber hinektiştên din 
pêwîst in bo vê bernamê û 
divê kesek hebe hevkariya 
min bike." Niha Rehêl hewl- 
dide ferhenegeke elektro- 
nîk a Kurdî - Îngilîzî, 
Îngilîzî -Kurdî jî amade 
bike. 

Bernama Rehêl bo tel- 
evizyon û malperan jî sûd- 
mend e, herwiha kor jî 



dikarin sûd ji vê bernamê 
werbigrin. Rehêl dibêje: 
"Bêtir dixwazim sûdê bigi- 
hînim koran, herwiha tel- 
evizyon û malper jî sûdê jê 
werdigrin, navendên ku 
qursên fêrbûnê vedikin di- 
karin sûdê jê werbigirin û 
xelkê jî fêr bikin, niha li 
gelek welatan bo bername- 
yên televizyonê tê bikara- 
nîn, tekstê dixin nav 
bernamê û ew jî bi zimanê 
xwe dixwîne." 

Jimareke zêde ya xwen- 
dekarên hevalên Rehêl 
bawer nedikirin ew bikare 
vê dahênanê bike, lê ma- 
mosteyê rêer Husên Hesenî 
ew teşvîk dike. Rehêl wiha 
axifî: "Mamoste Husên her- 
dem digot Rehêl sedî sed 
dikare vî karî bike." 

Projeya Rehêl ji aliyê ji- 
mareke mamosteyên Za- 
nîngeha Kurdistan hat 
nirxandin, Rehêl dibêje: "Sê 
mamostên pispor ên Îranî 
projeya min nirxandin û 
ligel projeyên îran û Tir- 
kiyê dan berhev û yê min 
baştir dîtin." 

Pêdiviya projeya Rehêl bi 
piştîvaniyê heye da bi awa- 
yekî tevahî bixe nav kom- 
puetran:"Pêwîstiya projeya 
min bi hevkariyê heye, di 
warê studyo û pisporên zi- 
manê kurdî û dengsaziyê 
de, herwiha bo tomarkirina 
deng kurek û keçek divê." 


Sîrwan H. Berko Berlîn 

J i 10'ê heta 13'ê Kanûna 
2010'ê wê li Hewlêrê 
paytexta Herêma Kurdis- 
tanê li ser mafên kêmnete- 
weyên li Iraq û Kurdistanê 
konferanseke cîhanî pêk 
were. Ev konferans divî- 
yabû di meha îlonê de 
pêkbe, lê hat paşvexistin. 
Rêxistina Kurdistanê ya rê- 
xistina cîhanî "Gesellschaft 
fur bedrohte Völker'' (Ko- 
meleya Gelên di bin Gefê 
de), ku navenda wê li ba- 
jarê Gottingenê Almanya 
ye, vê konferensê amade 
dike. Tilman Zulch damezi- 
rêner û serokê vê rêxistinê 
ye.Çalakvanê 70-salî wê 
beşdarî konferansa li Hew- 
lêrê bibe. 

Rûdaw: Birêz Zûlch, hûnê di 
meha kanûnê de serdana 
Hewlêrê bikin. Ev cara 


Serokê Komeleya Gelên Di Bin Gefê de, Tilman Zûlch: 

Dewletên cîran dikarin ji Kurdistanê fêr bibin” 


çendê ye ku hûn diçin Kur- 
distanê? 

Tilma Zulch: Ji dema ku 
Kurdistan bûye herêmeke 
federal ez çar caran çûme. 
Ez kêfxweş im ku ji bo cara 
pêncê serdana herêma 
Kurdistanê bikim. 

Konferensa we li ser 
rewşa kêmneteweyan e. 
Gelo ew li herêma Kurdis- 
tanê di çi rewşê de ne? 

Em ji sala 1970'an û pêve 
ji bo Kurdan xebatê dikin. 
Kurdên Iraqê tim di rojeva 
me de bûn, çimkî ew tim û 
tim dibûn goriyên komku- 
jiyan. Em îroj bi kêfxweşî 
dibînin, ku di pirsa mafên 


kêmneteweyan de Herêma 
Federal a Kurdistanê xwedî 
pêşketîtirîn destûra li Roj- 
hilata Navîn e, ji Mexrib ta 
îranê. Rastiyek e ku Turk- 
men û Aşûrî-Kildanî xwedî 
kursiyên taybetî ne di Par- 
lamenta Kurdistanê de. 
Herwiha rastiyek e ku li Za- 
nîngeha Hewlêrê zimanên 
tirkî û aşûrî-kildanî tên 
perwerdekirin. Alavên wan 
ên ragihandinê hene. Em 
hêvî dikin ku Êzîdî jî bibin 
xwediyên kursiyên taybetî 
di parlamentê de. 

Hikûmeta Herêma Kur- 
distanê dibêje ku rewşa 
kêmneteweyan li Kurdis- 


tanê baş e. Ev nerîna we 
ye jî. Lê dîsa jî Xirîstiyan 
koçber dibin û li cîhana 
rojava bi îdîaya ku rewşa 
wan xerab e, doza mafê 
penaberiyê dikin. Ev çawa 
dikare bê şirovekirin? 

Li Herêma Kurdistanê Xi- 
rîstiyan nehatine çewisan- 
din. Ku dêr hatine 
şewitandin, ku keşe hatine 
revandin û kuştin, ku jin 
rastî destdirêjiyê û kuştinê 
hatine, ku ji Mûsilê ta Bex- 
dayê bazirganên Xirîstiyan 
hatine talankirin û kuştin, 
ev tev nûçeyên xerab in, ku 
mirov xemgîn dikin. Ev bûn 
sedema koçberkirina hej- 
mareke mezin ji Xirîstiya- 


nan. Ez bi xwe li Kurdistanê 
bi wan re axivîm û gelek ji 
wan dibêjin ku ew xwe li 
Rojhilata Navîn ewle nabî- 
nin, ew dixwazin koçberî 
cîhana rojava bibin. Divê 
mirov fêm bike ku hejma- 
reke mezin ji wan naxwa- 
zin xwe fêrî zimanekî nû 
bikin û mecbûr bibin dîsa ji 
ber çewisandinê birevin. 
Divê mirov herwiha bêje ku 
hin tevgerên aşûrî hene, 
xwe dispêrin grûpên Beesî 
yên tawankar li Mûsilê. Ez 
nabêjim ku li Kurdistanê 
hin binpêkirinên mafên Xi- 
rîstiyanan pêk nayên. Lê bi 
giştî rewî rewşa kêmnete- 
weyan li Kurdistanê baş e. 


Dewletên cîran ên Kurdis- 
tanê dikarin ji Herêma Kur- 
distanê fêr bibin bê gerek 
mirov çawa mafên kêmne- 
teweyan misoger bike. 

Ango Kurdistan bihûşt e û 

hertişt baş e? 

Hin komek pirsgirêk 
hene, ku nehatine çareser- 
kirin, mîna kêşeya gende- 
liyê û ya dewleta qanûnê. 
Divê Kurd di warê mafên 
welatiyan de fêrî gelek tiş- 
tan bibin. Lê divê mirov 
bêje ku li Kurdistanê hêdî 
hêdî demoqratî dilive. He- 
bûna partiyeke siyemîn a 
muxalefetê nîşaneke baş e 
ji vê yekê re. Mirov nikare 
pîvanên Almanya û Swêdê 
li ser Kurdistanê pêk bîne. 
Mirov dikare li Kurdistanê 
gelek babetan guftûgo û 
protesto bike. Ev yek Kur- 
distanê bi pêş dixîne. 










Hejmar 61 I Rûdaw 


J n û Civak 


11 




Tendirustî 


Dêra Mar Yuheena a li bajarokê Eynkawa 


Karkerên Misilman ji bo 
nûjenkirina dêran naxebitin 

Jiber ku karker û hosteyên Misilman di nûkirina Dêra Mar 
Yuheena de nexebitîn, karkerên Mesihî hatin û kar kirin 


Newzad Mehmud Silêmanî 

K arker û hostayên Misilman ji 
bo karê nûjenkirin û avakirina 
dêr û cihên olî yên Êzdî yên He- 
rêma Kurdistanê ne amade ne û di- 
bêjin "ev kar heram e." Projeyeke 
nûkirina dêreke Hewlêrê jî ji ber vê 
yekê paşket û bi karkerên biyanî 
hat amadekirin. Rêveberê Ragi- 
handinê yê Wezareta Ewqaf Merî- 
wan Neqişbendî diyar dike ku divê 
Yekîtiya Zanayên Ola îslamê di vî 
warî de fetwayekê derxe. 

Merîwan Neqişbendî behsa 
pirsgirêkeke wezareta xwe a di 
dema nûkirina perestgeh û cihên 
olî yên Mesîhî û Êzdiyan de dike 
û dibêje: "Dema wezaret biryara 
nûkirina dêrekê yan perestge- 
heke Êzdiyan dide, karker û hos- 
teyên Misilman ne amade ne tê 
de kar bikin û dibêjin heram e." 

Wezareta Ewqaf û Karûbarên 
Olî, biryara nûkirina dêra Mar Yu- 
heena a li bajarokê Eynkawa da, 
lê hoste û karkerên Misilman ne 
amade bûn tê de kar bikin. Neqiş- 
bendî ev yek piştrast kir û got: 
"Dêra Mar Yuhenna li Eynkawa 


dihat nûkirin, çend caran hoste û 
karkerên Misilman red kirin ku 
karê nûkirinê bikin." 

Nûjenkirina vê dêrê van rojên 
borî xilas bû, piştî ku karker û 
hosteyên Misilman ne amade bûn 
tê de kar bikin, bi neçarî rêvebe- 
rên projê pişta xwe bi karkerên 
biyanî girêdan da dêrê nû bikin. 

Navbirî da zanîn ku Rêveberiya 
Karûbarê olî ya Mesîhiyan dix- 
waze bi rêya Yekîtiya Zanayan vê 
pirsê çareser bike: "Bi sedan kar- 
kerên Êzdî li bajarên Herêma 
Kurdistanê kar dikin û li ba wan 
asayî ye ger li mizgevt û cihên Mi- 
silmanan kar bikin, êdî em niza- 
nin çima nabe ew li dêran kar 
bikin." 

Rêveberê karûbarê olî yê Mesî- 
hiyan li Wezareta Ewqaf û Karû- 
barên Olî Xalid Cemal Albêr 
daxwiyand: "Dêr mala Xwedê ye, 
êdî em nizanin çima karkirin li 
mala Xwedê heram e. Li gor me 
cudahî di navbera mizgevt û dêrê 
de bê kirin nexweş e." 

Li hersê bajarên Herêma Kur- 
distanê 4 hezar û 302 mizgeft û 
94 dêr û 140 perestgeha Êzdiyan 


hene. Rêveberê Ragihandinê yê 
Wezareta Ewqaf Merîwan Neqiş- 
bendî diyar dike: "Hinek ji van cih 
û perestgehan kevin bûne û divê 
bên nûkirin. Lê Misilman karki- 
rina li wan cihan ne rast dibînin." 

Berpirsê Ofîsa Zanayên Komela 
Îslamî Mela Mehmud Azadî dide 
zanîn ku nûkirina van cihan bi 
xwe ne moletkirî ye: "Li gor me 
nûkirina van deran ne rewa ye, 
dev ji karkirina di wan de berde. 
Da pirsgirêk di navbera pêkhate- 
yên olî yên Herêma Kurdistanê 
de dernekevin, ji bo van projeyan 
karker û hosteyên Mesîhî bên bi- 
karanîn baştir e." 

Rêveberê karûbarê olî yê Mesî- 
hiyan li Wezareta Ewqaf û Karû- 
barên Olî Xalid Cemal Albêr 
destnîşan dike ku ew dixwazin 
ligel Yekîtiya Zanayan baxifin, lê 
Endamê Lîjneya Fetwaya Yekîtiya 
Zanayên Misilman Mela Mihe- 
med Wertê wiha dibêje: "Hoste û 
karkerên Misilman ger li wan 
cihan kar bikin heram e, ji bilî ku 
neçar bin. Dibe karker û hosteyên 
Mesîhî bi xwe li wan deran kar 
bikin." 


Dr. Gûlnaz Demirtaş* 


B êvil organeke ku di rûyê mirov 
de cih digre û bedewiyek cuda 
dide rudêna mirovan. Bêvil, guh û 
qirik bi hevre têkildar in. Organa 
Tuba Eustachius piştî bêvilê dest pê 
dike û digîhe herdu guhan, coka bê- 
vilê jî heta boriya qirikê diçe.. 


Çi nexweşî di bêvilê de 
derdikevin? 

Dr. Gulnaz Demirtaş: Bêvil di 
bedena mirov de organek wiha ye 
ku pir nexweşiyên cihê metirsiyê 

dernakevin. Bêguman li gor xwe hesasiyê wê jî hene, bi giştî di 
mehên Çile de nexweşiyên xarika di bêvil û qirik ku otitis media 
jêre te gotin, derdikevin. Alerjiyên tozê jî demsala Bihar û Havîne 
çêdibin. Gelek mirov hasasiyêtê wan ji hinek cureyê dara, zûrik û 
muyê heywana hene. Ev ji meha yekê heta meha nehan li gor cûre- 
yên dara xwe nîşan didin. Ji ber nexweşiyên bêvilê kem kes jiyana 
xwe ji dest didin. Lê li vir dixwazim destnîşan bikim, dema ku kinêr, 
kul, sivsorik (furunculus) di bêvilê de derkeve, divê mirov zû biçe 
doktor, dema ku li xwe nepirsin, di 3 rojan de ew kes dikare jiyana 
xwe ji dest bide, ji ber ku idaba sivsorika pir tirsnak e. Ev nexweşiya 
otitis media, idaba xarika bêvil û qirikê, piranî bi zarokên 2-8 salî 
re çêdibe. Allerjî jî piranî bi kal û pîran re tê xuya kirin. 

Ji ber çi xwîn ji bêvila mirov tê, sedem çî ye? 

Bi taybetî ev yek li cem ciwan û pîran tê dîtin, bi ciwanan re 
sedem ew e ku xwîn ji Locus Kiesselbachi tê. Locus Kiesselbachi 
beşek ji bêvilê ye û gelek damarên xwînê yê biçûk li xwe digre. 
Sedemê wê jî înfection, xebitandin, trauma û airconditioning 
dihêle ew damar zirarê bibîne. Dema ku ew damar zirar dît û 
pir êşiya, wê demê dibe sedema ku xwîn ji bêvilê bê. Bi pîranî jî 
sedem ji pişt bêvilê ye, wexta ku xwîn ji pişt bêvilê were, hingî 
mirov gelek xwîn winda dike. Sedema wê jî tansyona bilind e û 
dermanê tenikkirina xwînê ne. Kêm cara jî dibe ku sedem pen- 
çeşêra bêvilê be jî. 


ji ber çi bêvil tê xitmandin? 

Çend sedemên xitmandina bêvilê hene: 

• Alerjiya ji toz, darê ku alerjiyê çêdikin, zûrik, an jîji muyê 
hewanaye. 

• Cigare, guhertina hewa 

• Goştê zêde (poliep) 


Bêvil 


Jimara şofêrên iin li Hewlêrê zêde dibe 


Muefeq Mihemed 

D i nava 5 salên borî de, ji- 
mara jinên ku moleta ajo- 
tinê wergirtine li parêzgeha 
Hewlêrê du qatan zêde bûye. 
Sala 2005'an ji 10 hezar mole- 
tan, nêzîka 2 hezaran para jinan 
bûn. Lê tenê îsal heta niha, nê- 
zîka 4 hezar moletên ajotinê 


yên jinan hatine derxistin. Bi 
giştî, jimara şofêrên jin li Hew- 
lêrê hê kêm e û tenê ji sedî 5'ê 
şofêrên Parêzgeha Hewlêrê jin. 

Bi baweriya şofêrên taksiyan 
li Hewlêrê, jin trafîkê têk didin. 

Lê Rêveberê nivîsîngeheke 
ajotina otombîlan li Hewlêrê 
Aram Emîn, dibêje ku jin dema 
otombîlê dajon hişyartir in: 


"Mêr xemsar in, lê jin guh didin 
yasa û rêbazan. 

Sedemê vê yekê jî bi xwezaya 
civakên Rojhilata Navîn û tirsa 
jinan ku bên sezadan ve girê- 
dayî ye." 

Li ba jimareke zêde ya jinên 
Kurd, otombîl nîşana jiyana 
xweş û hêsaniyê ye, lê ne ya 
azadiyê. 


Sedemên ku av ji bêvilê tê û xwerhandina bêvilê çi ne? 

Dema ku ji bêvila mirov av biherike sedema herî mezin alerjî ye. 
Dema ku alerjiya kesekî hebe, wek ku berê jî min destnîşan kir, mu- 
cosaya bêvilê qalind dibe û tê xitmandin. Ev mucosa wê demê zede 
ava bêvil çêdike. Carnan jî ji ber cigare, xwarina germ, xwarina tûj 
û dermanên tansyona bilind bêvil pir diherike. Xwerhandina bêvilê 
bi giştî nîşana alerjiyê ye. Dema ku toz û gemar li ser wan damarê 
bêvilê yên pir zirav didanê, hingê jî xwerihandin çêdibe. 

Amadekirin: Zelal Çelîk 


*Dr. Gulnaz Demirtaş ji Bakurê Kurdistanêye. Niha li Holanda dijî. 
Bijîşka Guh, Bêvil û Qirikêye. 

Li metropolan jî bê av û bê elektrîk dijîn 

DIHA - Xebatkarên Kurd ên demsalî ku ji bo pîvazan berhev bikin çûne navçeya Polatliya Enqereyê, neçar dimînin di nava 
şert û mercên giran de debara xwe bikin. Kurdên ku di navbera çemên Dîclê û Firatê û di çarçoveya Projeya Başûr-Rojhi- 
latê Anatolyayê (GAP) de dijînji ber derfetên avdaniya zeviyan naye amadekirin, zeviyên wan hişk dibin û neçar dimînin 
koçî rojavayê Tirkiyê bikin. Li wir jî kar bi dest wan nakeve û li nava zevî û bostanan, di nava şert û mercên pirxerab de, 
dixebitin. Karkerên ji Riha û Amedê li wir karê berhevkirina pîvazan dikin û di sedsala 21. de jî bêyî av û elektrîkê dijîn. 




Hin mûşteriyên wê dizî ji xwe re kirine adet 

Orient Bazar: Her tiştê me helal e! 


Robîn Botî Dresden 


O rient Bazar sala 2005'an li 
Dresdenê hatiye avakirin, ew bi 
amûrên xwe yên rojhilatî, bi xwarin 
û vexwarinên xwe yên "helal" bûye 
navendeke biyaniyan. Ji savar a 
Kurdan bigire heta xurmeyên Ere- 
ban çi ji rojhilat bê bîra we li wir 
peyda dibe. Gelek Kurd, Tirk, Ereb, 
Faris, Afgan, Pakistanî û kesên din 
tên vê marketê û di ber kirînê re 
silav didin hev. Bi sedan Alman jî 
êdî bûne mûşteriyên wê yên her- 
timî. 

Xwediyê Orîent Bazarê, Yunis 
Behram, ji Rûdawê re got: "Musil- 
man dema tên vir dixwazin bawer- 
bin ku her tiştê me helal e, bi 
taybetî di beşa goşt de pir dipirsin, 
em jî nîşanî wan dikin ku her tişt 
helal e. Helbet ji ber helalbûna tiş- 
tên me mûşterî jî zêde dibin." 

Behram diyardike ku wan ji ber 
pêdiviyekê ev market vekiriye, 
"gelek kesan, ez jî tê de, dema 
ku tiştekî rojhilatî lazim bûya, 
me berê xwe dida Berlînê û gelek 
mesref diçû. Piştî me ev market 
vekir me dît ku gelek kes hene 

ji ber ku kîloyek goştê teze li Dres- 
denê peyda dikin, ji me re spas 
dikin." 


Dizê ku dixwaze goştê helal bi- 
dize 

Behram ji karê xwe memnûn e û 
dibêje "pêşiyê tenê biyanî dihatin, Al- 
manan bi guman li me dinêrî, lê niha 
ji sedî şêst mûşteriyên me Alman in 
û ew ji biyaniyan bêtir tiştan mereq 
dikin. Mesele dema ku baharatekê 
bistînin, dipirsin ka ji ku hatiye û 
çawa tê çêkirin, li ser kunciyekê di- 
karin saetekê bidin dû pêzanînekê û 
sohbet bikin." Ew dibêje ku Alman 
zêde baharatên rojhilatî, nan û avê 
distînin, "pir goştê berxan distînin, 
herwiha reçelên curbecur, mast, 
penîr, xwarinên hazir ên rojhilatî, 
zeytûn û gelek tiştên din." Gelek tiş- 
tên Orîent Bazarê ji welatên rojhilat 
tên. Di nava mûşteriyên wî de herî 
zêde Afgan û Pakistanî pir tiştan dis- 
tînin, "Dema ew tên dikan vala dibe; 
her tiştî bi dudu distînin, pir jî dix- 
win." 

Xwediyê Orîent Bazarê dibêje ku 
gelek Ereb ji bo diziyê tên dikanê. Em 
jê dipirsin ka gelo em vê yekê binivî- 
sin yan na, ew dibêje "erê erê, binvî- 
sin" û behsa serpêhatiyeke balkêş 
dike, "rojekî yekî Cezayîrî hat û pirsa 
goştê helal dikir û got sûnd bixwe ku 


helal e, min jê re got fermo belgeya 
helaltiyê, wî li belgeyê nihêrî û razî 
bû, rabû hinek goşt kirî, paşî min dît 
ku ew kaxezê buhayê goşt jê dike ji 
bo bidize, min jê re got heyran goştê 
me helal e, lê ne ji diziyê ye, xuya ye 
ku dizê me dixwest goştê helal bi- 
dize. Gelek çîrokên wisa li cem me 
çêdibin, bi taybetî gelek kesên Ereb 
heke bi Euroyekê tiştekî bikirin dix- 
wazin bi buhayê pênc Euroyan jî bi- 
dizin, mixabin ev bûye adetekî 
wan."Behram behs dike ku heke karê 
wan wisa baş biçe wê şaxekî din 
vekin. Em jî jê dipirsin ka gelo Kurd 
di danûstandin û bazara Ewrûpayê 
de çawa dikarin bi ser kevin. Ji me re 
behsa cîdiyeta kar dike, "Heke mirov 
li ser karê xwe bisekine, heke dom- 
dariya kar hebe, heke Kurd ji binî ve 
piştgiriya hev bikin wê bi serkevin û 
zengîn bibin." Lê dibêje mixabin 
Kurd piştgiriya hev nakin, "Hinek 
Kurd hene berê xwe didin Berlînê û 
100 Euro li benzînê didin, lê nayên 
vir nanekî nastînin, tevî ku em tiştan 
erzan jî difroşin." 

Di dema hevpeyvîna me de gelek 
caran mûşteriyan axaftina me dibirî, 
yekî çaya qaçax pirsî, yekî din kezebê 
pirsî ka gelo heye yan na. Xwediyê 
Orîent Bazarê, Yunis Behram, jî ber- 
sivek dida me yek dida mûşteriyan. 

kirî li tenişt zeviyê dice, 
loma min 3 hezar Dolar da 
nirxê zevî û bi lez xanî li ser 
dirust kir, lê heta niha 
rûbar nehatiye çêkirin û ne 
keskayî lê toz û xwelî û jiya- 
neke tehl derbas dikim." 

Derbarê çarenûsa projeyî, 
Rêvebirê Giştî yê Planda- 
nînê li Wezareta Kiştûkal û 
Çavkaniyên Avê, Elî Reşîd, 
ragihand ew pir dilgiran in 
jiber derengketina proje û ji 
bo vê mebestê jî bi dehê 
caran Wezareta Çavkaniyên 
Avê ya îraqê agahdar kirine: 
"lê heta niha ne bi erênî û 
ne jî neyênî bersiva me ne- 
dane. Wezareta Çavkaniyên 
Avê ya îraqê hemû lêkolîn û 
nexşesaziyên ku hikûmeta 
Bexda ji bo projên me digre 
sitûyê xwe w zû cîbicîh 
nake." 

Rêvebirê Giştî yê Geştu- 
guzarê yê Hewlêrê, Mew- 
lewî Cebar, jî eşkere dike ku 
bi dirustkirina vê projê 
Hewlêrê zêdetir dibe cihê 
giringiya geştiyaran û got: 
"Piştî bi dawîhatina proje, 
em dixwazin çend naven- 
dên geştiyarî wek xwarin- 
geh, kafterya û cihên din li 
peravê rûbar bi rêya sek- 
tora taybet û giştî dirust 
bikin." 


Dîzayna rûbarê Hewlêrê xilas bûye 

Bexda naxwaze pere xerc bike 


tre ava herdu kenalan li 


gundê Tureq digihe hev, ke- 
naleke girover bi dirêjiya 
52 km li dora Hewlêrê di- 


rust dikin. 


Li gor daxuyaniyeke berê 
ya Wezîrê Çavkaniyên Avê ya 
Kabîneya borî ya hikûmetê, 
mesrefa texmînkirî ya projê 
240 milyon Dolar in û diviya 
bû piştî xilasbûna dîzayna 
wê, proje bihata cîbicîkirin, 
lê nehatiye cîbicîkirin. Cîgirê 
Rêvebirê Giştî yê ava Sererd 
dibêje: "pêwîst bû proje li 
ser butçeya Wezareta Çavka- 
niyên Avê ya îraqê bihata cî- 
bicîkirin, lê piştî xilasbûna 
nexşesaziya proje ti pêngav 
nehatine avêtin û butçe jî ne- 
hatiye xerckirin." Navborî 
destnîşan kir ku proje pir gi- 
ringe ji bo xweşikî û guher- 
tina jîngeha bajarê Hewlêrê 
û parastina ava jêr zeviyê: 
"loma Civata Wezîran dax- 
waza rûpîvan û nexşesaziya 
proje ji me kir, lê heta niha 
ne diyar e proje kengî wê bi- 
keve warê cîbicîkirinê û li 
ser butçeya herêmê yan a 
Bexdayê tê dirustkirin." 

Elî Ehmed (38), ev heşt 
meh in xaniyek li Hewlêrê 
kiriye û dikeve nêzîkî ciyê 
ku wê rûbar lê bê çêkirin, 
ew dibêje: "Rûbarê destçê- 


Rewa Ebdulla Hewlêr 

J i bo xweşikî û guhertina 
jîngeha bajarê Hewlêrê û 
parastina ava jêr zevî, ev 
pênc sal in Serokê Herêmê 
daxwaza dirustkirina rûba- 
rekî destçêkirî li dora ba- 
jarê Hewlêrê ji Wezareta 
Çavkaniyên Avê ya îraqê ki- 
riye, lê wezareta navborî 
tenê rûpîvan û nexşesaziya 
projeyê cîbicîh kirine. Rê- 
vebirê Giştî yê Plandanînê 
li Wezareta Kiştûkal û Çav- 
kaniyê Avê ya Kurdistanê 
dibêje: "Bexda herdem bi 
hinceta ku giringiya aborî 
ya projeyên me tune, pere- 
yan ji bo me xerc nake." 

Cîgirê Rêvebirê Giştî yê 
Ava Sererd li Wezareta Kiş- 
tûkal û Çavkaniyên Avê, 
Serdar Brahîm, diyar kir ku 
Wezareta Çavkaniyên Avê 
ya îraqê sala 2005'an razî- 
bûna xwe li ser daxwaza 
Serokê Herêma Kurdistanê 
nîşan da: "Dawiya sala borî 
rêvebiriya giştî ya lêkolîn û 
nexşesaziya Wezareta Çav- 


kaniyên Avê ya îraqê, nex- 
şesaziya proje xilas kirin." 

Li gor nexşesaziyê, proje 
li ser sê qonaxan hatiye da- 
beşkirin. Qonaxa yekem gi- 
handina ava Zêya Mezin e 


bi rêya santerala taşwîqê bi 
hêza 4-6 metroyên3 di çir- 
keyekê de, bi du boriyan ku 
dirêjiya her yekê ji wan nê- 
zîkî 32-35 km e. Qonaxa 
dûyem, sê golên mezin ji bo 


komkirina avê tên dirustki- 


rin. Di qonaxa sêyem de jî, 
av bi rêya du kenalan; yek 
li aliyê rojhilat û ya din li 
rojavayê Hewlêrê li der- 
dora Hewlêrê dizivre, piş- 


naverasta bajar 


Keleha dêrîn a bajarê Hewlêrê ku dikeve 


ri ll 
































Hejmar 61 I Rûdaw 


Kirmanckî 


13 



Antolojî 



Eke DNAyê xo keşf bî bereket keweno bi genimî 


DNAyê genimî eşkawîya 


Londra (Rûdaw) - Cigêrayoxanê 
genetîkîye Unîversîteya Liver- 
poolî ya Îngilîstanî de netîceyê ci- 
gêrayîşan de xerîteyê genanê 
genimî ke genanê însanî ra panc 
qatî vêşêr aloznayeyê, vet. Pisporî 
vanê, no cigêrayîş wareyê zîretî 
de dewrêko newe îşaret keno. 

Rojnameyê Independentî man- 
şetê xo de xebere vila kerde û 
warê ramitişê genimî de nê des 
hezarî serranê peyênan de sey 
keşfo tewr muhîm nîşan da. Roj- 
name dano zanayene ke se ra 
neway û pancê (% 95) xerîteyê 
genanê genimî deşîfre bîyo. 

Independent dano zanayene 
ke, nê keşfî reyde panc serranê 
vernîya ma de tewirê genimî yê 
ke vera nêweşîyan de pêt ê û hîna 
zaf mehsul danê do bêrê xuliqna- 


yene. Bi no hawa do vayîya ge- 
nimî kêmî bibo, xela û vêşanîye zî 
mîyan ra wedarîyo. 

Mudirê ekonomîye yê rojna- 
meyî Sean O'Gready zî derheqê 
mesela de yew meqale nuşta û 
dano zanayene ke no keşf seba în- 
sananê ke binê tesîrê vêşanîye de 
yê xeberêka hol a la seba ekolojîyê 
dinya tesîrê xo hende zî hol nîyo. 

Sean O'Gready vano "Qet 
guman tey çin o ke no keşf do zî- 
retî bizêdno, nanî ercan bikero û 
însanîyetî a qedera ke Thomas 
Malthusî serra 1789 de texmîn 
kerdbî ra bixelisno. La heto xirab 
yê na mesela no yo ke ma do bi- 
şayê dinyayêka hîna girde weye 
bikerin la dinyaya ma gird nê- 
bena. Eke însanî rîyê erdî ser o 
vêşî bibê, no yeno a mana ke 


germbîyayîşo global zî do hende 
vêşî bibo.” 

Thomas Malthus meqaleyê xo 
de vano, "Şarê welatanê ke nika 
aver şinê, eke biwazê sey şarê 
Amerîka biciwîyê, a game ma rê 
çend dinyayê bînî zî lazim benê. 
Manîyê vernîya averşîyayîşê eko- 
nomîkîye de manîyê teknolojîkî 
nîyê, yê ekolojîkî yê.” 

Profesorê genetîkî yê Unîversî- 
teya Liverpoolî Neil Hall vano, 
"Panc serranê vernîya ma de do 
nan ercan bibo û na yewe sayeyê 
xebata ma de bena.” Hîrê unîver- 
sîteyanê ke na xebate pîya kenê 
ra yew zî Unîversîteya Bristolî ya. 
Na unîversîte ra Keith Edwards zî 
vano, "Na xebata ma îmkan dana 
ke genimî ser o hîna zaf xebatê 
averşîyayeyî virazîyê.” 

m .^mm, ▼ ^^^m 


Perwerdeyê Kurdîstanê Başûrî 
destê tirkan de yo 



Kolejo ke Helebçe de virazî- 
yeno, do destpêkê serra 2011Î de 
bikewo fealîyet. Meaşê dersda- 
ranê ke nê kolejî de derse danê 
do hetê hukmatê Kurdîstanê ba- 
şûrî ra bêro dayene. 

Serra 1994 ra nat cematê Fetu- 
lah Gulenî Kurdîstanê Başûrî de 
şuxulîyeno û hetanî nika 19 wen- 
degehî hetê nê cematî ra ameyê 
akerdene û nika fealîyet de 
yê. Bi no qayde perwerdeyê 
Kurdîstanê Haşûrî êdî giranîya 
xo destê cematê fetulah Gulenî 
de yo. 


Murad Canşad 

end serran ra ver Ajansa 
VyjAverşîyayîş û Hemkarîya 
Mîyanneteweyî ya Swêdî 
(SIDA) projeyêk dabî dest pê- 
kerdene, seba weşanayîş û vi- 
lakerdişê 28 kitabanê kurdkî 
bîbî fînansore. Nê kitaban ra 
tayê kirdaskî (kurmancî) bî, 
tayê kirmanckî (zazakî) bî. Ki- 
tabî bêpere amebî vila ker- 
dene. "Antolojîyê Hîkayanê 
Kirmanckî (Zazakî)” ke bi 
destê Munzur Çemî amade 
bîyo, nê kitaban ra yewer o. 

Antolojî de yewendes hîka- 
yayê hewt nuştoxan estê. Nê 
hîkayeyî, warê hîkayan de, 
edebîyatê kirmanckî de ese- 
ranê tewr verênan ra yê. Seke 
yeno zanayene, tarîxê modernî 
yê edebîyatê kirmanckî zaf 
kehen nîyo, kirmancan bi zi- 
wanê xo hîris serran ra ver 
dest bi nuştişê hîkayan kerdo. 
La mîyanê hîris serran de 
xeylê çî ameyo pêser. Ewro ma 
dest de eserê holî estê ke mer- 
dim pê beno sereberz. 

Antolojî de di hîkayeyê Hu- 
seyîn Karakaşî ("Xewf” û "Wa- 
yîrê Hênîyê Mamedî”), 
hîkayeyêka J. îhsan Esparî 
("Derdê Dewrêşî”), hîkayeyêka 
Malmîsanijî ("Engîştê Kejê”), 
hîkayeyêka Mehemed Uzunî 
("Yelge”), di hîkayeyê Munzur 
Çemî ("Vengê Birrî” û "Tersê 
Memî”), di hîkayeyê Roşan 
Lezgînî ("Xozî Bîyê Zaf” û 
"Rem”), di hîkayeyê Serdar Ro- 
şanî ("Gozêre” û "Bircanê Dî- 
yarbekirî ra Mektubêke”) estê, 
antolojî 158 rîpelan ra pêyeno. 

Her di hîkayanê Munzur 
Çemî ra teber hîkayeyê bînî, 
verî, kovara Vateyî, Çira û Tîrêj 
de weşanîyayê. "Engîştê Kejê” 
û "Derdê Dewrêşî” hîkayeyê 
tewr kehenî yê, seba antolojî, 
hetê rastnuştişî ra goreyê qe- 
raranê kombîyayîşanê kir- 
manckî, goreyê îmla û 
ferhengê Grûba Xebate ya Va- 
teyî bi destê nuştoxan newe ra 
redakte bîyê. 

Ziwanê hîkayeyan standard 
o, goreyê qaydeyanê muştere- 
kan ameyê nuştene. La seke 
nuştoxî cîya-cîya mintiqayan 
ra yê (H. Karakaş Qoçgirî, î. 
Espar Pîran, M. Uzun Pali, M. 


Çem, Dêrsim, R. Lezgîn Licê...), 
seke xeylê çekuyê kirmanckî 
mîyanê heme kirmancan de 
hîna muşterek nêbîyê, wendox 
her hîkaye de rastê newe- 
newe çekuyan yeno. Çekuyanê 
cîya-cîya mintiqayan nas keno, 
ziwanê xo beno dewlemend. 

Antolojî manaya xo "gul- 
deste” yo, bi cîya-cîya metodan 
yeno amade kerdene. "Antolo- 
jîyê Hîkayanê Kirmanckî” de 
metodêko xususî çin o, tena hî- 
kayeyî têdima ameyê ca ker- 
dene. Wina aseno ke leza-Iez 
amade bîyo. Eke amadeker- 
doxî derheqê nuştoxan de za- 
nayîş bidayênê, kilma-kilm 
bibo zî behsê xebatanê înan 
bikerêdênê o wext wendoxî zî 
ê û eserê înan/xebatê înan 
hîna rind nas kerdênê. Edîb û 
edbîyat ke pîya tede bibo 
hînan rind beno. 

Ewro îhtîyacîya ma bi antolo- 
jîyan zaf a. Edebîyatê ma roje bi 
roje beno xurt, ma dest de 
eserê hêcayî estê. Daşinasna- 
yîşê (bi tirkî: tamtim) nînan 
muhîm o. bi nameyê "antolojîya 
edebîyata/wêjeya kurdî” di- 
hîrê antolojî pîyase de estê. 
Nînan çi kirdaskî çi kirmanckî 
û çi soranî, ca dayo heme lehçe- 
yanê kurdkî. La kirmanckî tede 
kêmî ya. "Antolojîya Edebîyata 
Kurdî” ke M. Uzunî amade 
kerdo, tede bi kirmanckî tena 
mewlidê Ehmedê Xasî û Osman 
Efendîyê Babijî esto. "Antolojiya 
Wêjeya Kurdî” ke H. Sagniçî 
amade kerdo, tede nê her di 
mewlidan ra teber di-hîrê 
şîîrê/kilamê Sayder (Şah Hey- 
der) û Seyîd Qazî estê. 

Ya, ewro îhtîyacîya ma pê 
esta, îmkanê ma zî estê. Vîst û 
panc serran ra ver mumkin 
nêbi ke merdim bi kirmanckî 
antolojî amade bikerdênê. 0 
wext çend eseran ra teber teba 
çin bî. Ewro wina nîyo. Ewro 
xeylê eserî estê, eserê balkêşî 
estê. Beno ke merdim tarîxê 
edebîyatê kirmanckî zî bi- 
nusno, bi profesyonelîye anto- 
lojîyan zî amade bikero. Bi no 
hawa ma edebîyat û edîbanê 
xo, bi xo, şinasnenê hem zî 
dinya de danê şinasnayene. Şi- 
nasnayîş û daşinasnayîşê ede- 
bîyat û edîban de rolê 
antolojîyan muhîm o. 


Wezîrê perwedeyê kurdan peymana kolejê Helebçe îmza keno 


Hewlêr (Rûdaw) - Şirketê Feza- 
lar yê perwerdeyî ke yê cematê 
Fetulah Gulenî yo û Kurdîstanê 
Başûrî de fealîyet keno, seba ke 
Helebçe de kolejêk akero wezîrê 
perwerdeyî yê Kurdîstanê Başûrî 
reyde peymanêk îmza kerde. 

Roja 23 tebaxe 2010 de, mudîrê 
şîrketê Fezalar yê perwerdeyî 
Talip Buyuk û wezîrê perwerdeyî 
yê Kurdîstanê Başûrî Sefîn Dizeyî 
seba ke Helebçe de kolejêk vira- 


zîyo peymane îmza kerde. 

Kolejê cematê Fetulah Gulenî 
de do wendiş bêpere bo û per- 
werde bi kurdkî, îngilîzkî, tirkî û 
erebkî bo. Merasîmê îmzakerdişê 
peymane de wezîrê perwerdeyî 
Sefîn Dizeyî şîrketê Fezalar yê ce- 
matê Fetulah Gulenî pîroz kerd û 
va, "Wendekarê ke wendegehanê 
şîrketê Fezalar ra mezûn benê, 
sewîyeyê perwerdeyê înan gelek 
berz a.” 


AKnews êdî bi hîrê ziwanan weşane kena 


Hewlêr (Rûdaw) - Ajansa Xeberan 
ya Kurdîstanî AKnews êdî tena bi 
hîrê ziwanan weşane kena. 

Mudirê AKnewsî Bedran Ehmed 
Hebîbî yew beyanat da çapemenîye 
û da zanayene ke tîya ra pey do tena 
hîrê ziwanan de weşana xo dewam 
bikerê. Bedran Ehmed Hebîbî beya- 
natê xo da zaneye ke nêzdîyê hîrê 
serran o ke ma bi kurdkî (sorankî û 


kurmanckî), erebkî, fariskî, tirkî, în- 
gilîzkî û almankî weşane kerde û va, 
"Seba ke merdim hewt ziwanan de 
weşane bikero ganî personel û îm- 
kanê zêdeyî estbê. Coka tîya ra pey 
ma do tena hîrê ziwanan de, yanî 
kurdkî (lehçeya sorankî), erebkî û 
îngilîzkî de weşana xo dewam bike- 
rin. Ma qismê kurdkîya kurmancî, 
tirkî, fariskî û almankî vindarna.” 


Labelê badê beyanatî, seba vindar- 
nayîşê weşana kurmanckî gelek re- 
aksîyonî virazîyay. Beno ke naye ser 
o weşana kurmanckî ya AKnewsî 
dewam bikero. 

Ajansa Xeberan ya Kurdîstanî AK- 
news oktobra 2008Î de bi sloganê 
"Ajansa Xeberan ya Kurdîstanî (AK- 
news) ajansêka neteweyî û xoserbî- 
yayîye ya” dest bi weşane kerdbi. 

Bila ev ‘Qaniferde dawi be 


D ibe ligel belavbûna hevpey- 
vîna îrfan Qanîferd di Rû- 
dawê de, dawî li wê qerebalixa 
siyasî û medya bê anîn ku ji ber 
wê li Başûrê Kurdistanê hat afi- 
randin. Lê baş e ev bibe pendek ji 
bo siyasetvanên Başûr da ku êdî 
bi her bayekî re nelivin û hin ali- 
yên medyaya Kurd jî êdî 'mêş' li 
xelkê nekin 'gamêş'. 

Di karê rojnamevaniyê de, tiştek 
heye jê re dibêjin 'hipe'. Ew jî ba- 
beteke ku gelek caran rojname- 
van bi xwe jî dizanin naveroka wê 
kambax e, lê ji ber kêfa xelkê jê re 
tê li ser dinivîsin û rûpelên berfi- 
rej jê re vediqetînin. Wek mînak 
ku nûçegihanek li Bexda cotê pê- 
lava xwe davêje serokê Amerîka, 
nûçeyeke li hemû cîhanê deng 
veda. Lê li welatên Ereb û îslam, 
ku hesta dijberîkirina Amerîka 
zêde ye, nûçe dibe maddeya me- 
hekê li ser nivîsandin û li ser axaf- 
tin. Vêca yek tê behsa jimara 
pêlava wî dike, yekî din behsa şîr- 


keta ku lê hatiye çêkirin dike, yekî 
din jî li ser astê lezgîniya pêlavê û 
sedemên lênedana serok dinivîse 
û yekî din wêneyê 'qehremanê 
pêlavavêj' bi qebareke mezin û di 
rûpela yekem de belav dike. Tevî 
ku edîtorên rojname û kovaran 
baş dizanin tiştê ku kekê pêlava- 
vêj kiriye bi ti hawayî kevirekî 
sûdmend nadeyne ser dîwarê 
xizmetkirina civakê, lê ji ber kêfa 
xelkê jê re tê, dibêje bila hebe! 
Sedemê girîngîpêdayîna siyasî û 
medyayê bi Qanîferd li Kurdis- 
tanê jî wek çîroka pêlavavêj e. 
Tenê ferqek heye ku li Kurdistanê 
ew hipe bi awayekî ciddî hat wer- 
girtin û siyasetvanên hevpeyma- 
nên beramber lihev xistin. 
Medyakar jî ketin sergêjiyê ka ce- 
nabê 'doktor!' li ku rastî gotiye û 
li ku 'derew' kiriye! 

Qanîferd di hevpeyvînekê de ligel 
beşa Farsî ya radyoya dengê 
Amerîka derbarê pirtûka xwe ya 
derheqê jiyana Mam Celal de, 


Hêmin 

Ebdulla 



Piştî belavbûna 
hevpeyvîna Qanî- 
ferd, em hemû kevi- 
rekî deynin ser vê 
xirecirê ku ev çend 
hefteyeke em bi 
xwe ve mijûl kirin 


xwe wek doktorekî dide nasîn. 
Pêşkêşkarê bernamê jî jê re di- 


bêje 'cenabê doktor', lê di hevpey- 
vîna wî ya dawî de ligel Rûdawê, 
eşkere dike ku nû di destpêka 
meha 9'an a 2010'an de li 'zanîn- 
geheke Amerîkayê' dest bi dok- 
tora xwe dike û wê 3 salan 
bidomîne. Ew di hevpeyvîna Rû- 
dawê de behsa dike ku wezîrê 
derve yê Amerîka yê berê Henry 
Kissinger bi wî mercî gotûbêj 
ligel kiriye ku bi ti hawayî behsa 
sala 1975'an û bextreşiya şoreşa 
Kurd ligel neke, lê ew bi xwe jî di 
hevpeyvîna radyoya Dengê Ame- 
rîka de dibêje Kissinger derbarê 
bextreşiya sala 1975'an de ligel 
axiviye û behsa Kurdan kiriye û jê 
re gotiye: "Berjewendiya gelê min 
ji tiştên din giringtir bû." Herwiha 
Qanîferd di Livîn de ronkirinê 
belav dike û ronkirina xwe ya 
berê di medyayên hizbî de derew 
derdixe, lê di hevpeyvîna nû ya 
Rûdawê de dibêje: "Tiştê di Xebat 
û Kurdistanî Niwê de hatiye be- 
lavkirin, rasttir e." Ew di radyoya 
_ 



Dengê Amerîka de du taybetmen- 
diyên Mam Celal ên giring wesif 
dike: yek ji wan, nefisbiçûkî û ya 
din jî nîşandan nerînekê û dûre 
xwe paşdekişandin yanî poşmanî. 
Lê dema mirov li nerînên dijber 
ên Qanîferd dinêre, taybetmen- 
diya duyem baş tê de dibîne! 
Wiha piştî belavbûna hevpeyvîna 
Qanîferd di vê jimara Rûdawê de, 
em hemû kevirekî deynin ser vê 
xirecirê ku ev çend hefteyeke 
em bi xwe ve mijûl kirin. Bila 
em fam bikin ku kesekî ne 
xwedî tecrubeyeke dirêj ku 
tenê 'çîrokan' vebêje û wan wek 
'dîrok' bide naskirin, nikare wê- 
neyekî rastê boriya me ji me re 
bikişîne. Bila ev dersek be hem ji 
bo siyasetvanan û hem jî ji 
bo me rojnamevanan jî da ku bi 
awayekî berpirsiyarî tevbiger 
in û nehêlin bi her bayekî re bili- 
vin. Bila ev Qanîferd ê dawî be ku 
dema me ya zêrîn bi valahiyê bi- 
kuje! 


Nêçîrvan Barzani 
Dewletek ji bo Kurdan, Kurdek ji bo dewletê 


H evnîştimanên min ên Kurd ji 
min qebûl nakin dema dibê- 
jim dîroka Kurdan nîne. Hevalên 
min ên biyanî jî behitî dimînin 
ger tiştekî wiha bibêjim, lê ez bi 
dokumentan nerîna xwe piştrast 
dikim. Dîroka Kurdan tune ji ber 
ku dîrok yanî şaristanî, şaristanî 
jî rêkxistineke dirusta dewletê ye. 
Di dema borî de dewleta Kurdan 
nebû, dewleta Kurdî ya dawî 700 
salan berî zayînê hat damezran- 
din û nêzîka sedsal û nîvekê dom 
kir. Em tenê wêya dizanin ku navê 
wê Mîdya bû, wekî din dengveda- 
nek yan şûnşopeke vê dewletê di 
bîreweriya Kurdan de yan li ser 
xaka Kurdistanê nemaye. Bi tenê 
Kurd her sal roja 21'ê Adarê bi 
vêxistina agir bîranîna wê zindî 
dikin. Bê guman, li ser xaka Kur- 
distanê dîrok hebû, lê ne dîroka 
zarokên wê, ya dagîrkerên wê bû. 

Rewşenbîrê Kurd ê navdar 
Mesûd Mihemed sala 2000'an 
digot em Kurd ev 2700 sal in li 
derveyî dîrokê dijîn. Wî ji min û 
çend hevalan re got bi desthilata 
ku di 1991'ê de bi serhildaneke 
girseyî dest pêkir û bi vê rewşa 
ku piştî rûxandina rêjîma Sed- 
dam ji aliyê hêzên Amerîka di 
destûra îraqê de hat çespandin, 
êdî Kurd ketin dîrokê. 

Di hundirê 18 salên xwebirêve- 
birina Kurdan de, Nêçîrvan Bar- 
zanî dema 13 salan serokê 
hikûmetê bû. Ev dema dirêj têr 
dike ji bo zelalkirina nasname- 
yeke tevahî ji bo kesayetiya wî ya 
siyasî. Bê guman, xeletî û kêmasî 
di rêvebirina wezaretan de 
hebûn, jiyan di tevgerê de bêyî 
kêmasî jî nabe. Hê ew li ser kur- 
siya xwe bû, min gelek rexne li 
karê wezaretan girt, lê niha ku 


nêzîka 10 mehan bi ser bicîhiş- 
tina postê wî derbas dibin, dem 
hatiye ku em nirxandineke giştî li 
ser karên giring ên wî, hikûmeta 
wî û bandora van karan li ser ji- 
yana civaka Kurd bikin. 

Ger em li ser wê dema serok- 
wezîriya wî baş rawestin, tê xuya- 
kirin ku ji bo birêvebirina welat, 
heta niha di nav serkirdên Kurd 
de, Nêçîrvan Barzanî kesê herî 
baş e, kesê ku dikare gavan ba- 
vêje ji bo bicîhanîna xewna dîrokî 
ya gelê Kurd. Girjiyên navbera 
herdu partiyan li ser kursî, di 
hundirê desthilata wî de, xav û 
bêdeng bûbûn. Partiyên paşguh- 
xistî vejiyan û rêz li wan hat gir- 
tin. Azadiya ra û nerînê û 
rojnamevanî bipêş ketin. Kêmne- 
teweyên Tirkmen û File bi he- 
bûna xwe hesiyan. Bi awayekî 
berpirsiyarnas guh da ciwan û ro- 
nakbîran û bê liberçavgirtina cu- 
dahiya hizrîna wan beşekî zêde 
ya xwestekên wan bicîh anî. Di 
destpêka wergirtina postê xwe 
de, pêdagirî li ser mafên jinan kir 
û yasayên nû derxistin, wek 
mînak ji bo nehiştina kuştina 
jinan li ser namûsê yan pirjiniyê. 
Bi kurtî, rêzgirtina evîna mirov li 
gor wî hêza sereke ya programa 
hikûmetê bû. Bi baweriya hejma- 
reke zêde ya kesan, Nêçîrvan Bar- 
zanî wek serokê tevgera 
demokrasiyê li Kurdistanê tê nas- 
kirin. Diyar e ku niha afirandina 
miletekî bi cesaret û xwedî îrade, 
baştirîn bingeh e ji bo dirustki- 
rina welatekî ji neyarên xwe pa- 
rastî, wate ji bo rêgirtina kesên 
ku dixwazin vî welatî dagîr bikin. 
Ev hêvênê hizrkirina wî bû. 

Berî 2003'an, dahata Herêma 
Kurdistanê tenê baca gumrikê bû, 



Bedran 

Ehmed 

Hebîb 


"Derketina Nêçîrvan 
Barzanî ji serokatiya 
hikûmetê, dûdilî li cem 
gelek welatiyan peyda 
kir, ka gelo programên 
wî dest pêkirin, wê bi 
heman coşê berde- 
wam bin yan na." 


lê gelek projeyên xizmetguzariyê 
hatin cîbicîkirin ku bûn sedemê 
vegerandina baweriya xelkê bi 
dahatûya wan. Piştî ketina rêjîma 
Sedam jî Herêma Kurdistanê bi 
awayekî seranserî vejiya. Wek 
mînak, niha elektrîk heta astekî 
zêde hatiye dabînkirin, di bin sî- 
bera wan pirên ku di serdema ka- 
bîneya wî de hatin destpêkirin 
êdî berhemanîna elektrîkê nêzîk 
dibe pêwîsiya Kurdistanê dabîn 
bike. 

Berî çend rojan, Nêçîrvan Bar- 
zanî di civîneke çapemeniyê de 
ragihand: "Me karî di vê demê de 
enerjiya pêdivî ji bo birêveçûna 
santeralên elektrîkê li hundirê 
Kurdistanê dabîn bikin." Ev hizrî- 
neke stratejîk e ku mirovê Kurd 
gelek caran tê de destkurt dixuye. 
Bê guman pê re negihişt petrola 
sipî ji bo bikaranîna hundirîn 


dabîn bike. Wek me dît jî, berî 
çend rojan Bexda tenê ji bo aciz- 
kirinê, şandina petrola spî ji bo 
Herêma Kurdistanê rawestand. 

Mînakeke din: Hewlêr ji berî 
zayînê pirsgirêka wê ya avê hebû. 
Paşayekî Aşûrî bi navê Senharîb 
682-704 B.Z ku Hewlêr li jêr 
destê wî bû, xwest tunelekê ji 
Bestore 'çemeke li jorahiya Hew- 
lêrê bi 10 km' avê bikişîne bajar, 
lê projê xwe xilas nekir û mir, 
Hewlêr a me jî bê av ma. Çareser- 
kirina pirsgirêka avê li Hewlêrê 
bi tena xwe efsaneyek bû. Avaki- 
rina jêrxaneya Kurdistanê wek: 
rê û otoban, avahiyên pêwîst ji bo 
xwendingehan, ji bo bingehên 
tendirustî, ji bo nexweşxane û za- 
nîngehan, kanalazîsyon û kola- 
nan, jiyan li Herêma Kurdistanê 
vejand. Lezgîniya pêşketina ave- 
dankirinê di vê demê de ji her 
kesî re cihê ecêbmayînê bû. Ev 
hemû li jêr sîbera aramiya navx- 
weyî, coş û germiya birêvebirina 
hikûmetê bicîh hatin, ku prog- 
rama wî mirovê dewletî bû ku ji 
bo derbasbûna nav dîrokê, ev 
dewranek bû Kurd li bendê bûn. 

Hejimareke zêde ya tiştên din 
dikarin li vir bên destnîşankirin: 
Bikaranîna dîplomasiyeke nerm 
û şefaf ligel welatên cîran û re- 
vandina tirs û xofa wan ji 'dêwê' 
dewleta Kurdî, wek me dît bi xêra 
vê polîtîkaya nerm, welatên der- 
dorê nemaze Tirkiyê hêdî hêdî 
hizra dewleta Kurdî qebûl kir. Ki- 
rina Kurdistanê wek beşekî çalak 
di cîhana derve de bi rêya veki- 
rina firokexaneyên pêşkeftî, her- 
wiha danîna Kurdistanê li ser 
nexşeya berhemanîna enerjiyê li 
cîhanê bi rêya girêdana girêbes- 
tên petrolê, ku vêya bi tevahî 


Kurd nêzîkî xewna wan a kevin 
kirin. Her kes dizane miletekî 
bihêz di warê vîna siyasî û veji- 
yayî bi bingehên xwe yên aborî, 
mileteke li ser rêya dîrokê berde- 
wam e, gelekî bi vî rengî ne tenê 
rê lê nayê girtin ji bo serxwebûnê, 
lê bixêrhatin jî lê tê kirin, ji aliyê 
yên ku heta doh jê dûdil û bi 
guman bûn. 

Derketina Nêçîrvan Barzanî ji 
koşka serokatiya Hikûmeta He- 
rêma Kurdistanê, dûdilî li cem 
hejimareke zêde ya welatiyên 
Kurdistanê peyda kir, ka gelo 
programên wî dest pêkirin, wê bi 
heman coş û germiyê berdewam 
bin yan na. Gelo Kurd bi rastî ke- 
tine ser rêya rast a dîrokê yan ca- 
reke din jî jê derdiekvin, ji ber ku 
Kurd fêr bûne pêngavên xwe se- 
rûbino bikin. Martin Van Brwa- 
nesn Kurdnasekî Holendî ye, di 
salvegera jidayikbûna serkirdê 
efsaneyî yê Kurd, Mistefa Barzanî 
de, di axaftinekê de dibêje di ser- 
dema xebata Barzanî de 'yanî tev- 
gera navbera 1943-1979'an de 
Kurd ji eşîrekê bûn neteweyek, lê 
piştî nemana wî, careke din bûn 
eşîrek. Metrisiya vê carê jî ewe, 
bernamên ku di serdemê seroka- 
yetiya Nêçîrvan Barzanî de ji bo 
Hikûmeta Herêma Kurdistanê bi 
armanca wê yekê birêve diçû ku 
miletekî wiha bafirîne ku hikû- 
metê ya xwe bibîne ne ya part û 
eşîretê, herwiha Herêma Kurdis- 
tanê berbi yekîtiyê bibe ne dû- 
bendiyê û di dawiyê de ev 
program hilwere û berbi paş ve 
biçe. Ev tirs bi awayekî sergirtî di 
hişê hevwelatiyên Kurdistanê de 
dizê, mebesta min jî ew kesin ku 
hest pê dikin yan haydarê vê me- 
selê ne. 

Dalkurd xwe ji sala 2011'an re amade dike 





Siileyman Kizil 

biyê ciwan li ber avê neçin.” 

Em dixwazin li ser cuda- 
hiya Dalkurd bisekinin û 
sedemên ku çapemeniya 
Swêdê li ser disekine û ji 
tîmên din bêtir dixe rojeva 
xwe û dişopîne, lêbikolin. 
Muxtar sedema vê yekê 
wiha şîrove dike: “Em bi 
hewldan û helwestên xwe 
cuda ne. Di tevahiya dîroka 
Swêdê de, mînakek wek ya 
Dalkurd tune ye. Di demên 
ku tîmên din ên futbolê li 
rihetiya xwe binêrin, bêtir 
kêfa xwe bikin, li xweşiya 
xwe bigerin em fedekariyê 
dikin û vî zemanê xwe bi ci- 
wanên xwe re xerc dikin. Ji 
ber ku armancên me hene, 
bi salan ji me re hesret bû 
ku em di bin ala xwe de, bi 
navê xwe yê kurdî, bi ciwa- 
nên xwe re karekî baş û bi 
rumet bikin.” 

Niha her bajarê ku ew 
diçin ji bo maçê, li her saha 
gokê ala Kurdistan bilind 
dibe û bi hezaran kes ren- 
gên netewî hildigirin û spa- 
siya keda van ciwanan 
dikin. Loma jî çapemeniya 
Swêdê gelekî wan dişopîne. 
îro ji bo ku klubek reklama 
xwe bike di rojnameyekê 


Tîma Dalkurd jiber ku çend listîkan wenda kir wê îsal derbasê lîgeke jor nebe 


de, divê pereyekî mezin 
wek deh hezar heta sed 
hezar euro ji çav derbixe. Lê 
Dalkurd di rojnameyên 
Swêdê yên herî mezin de 


dibin. Heta niha bi dehan 
parlementerên Swêdê, serok 
serdana 


partiyan hatine 
klubê, destxweşiyê li wan ki- 
rine û moral dane wan. 
carinan neh rupel cî digirin. nin, 

TV'ya dewletê Kanal 1 

"Problemên aborî me 
dixin astengiyê" 


wek ekîba xwe hatiye ba- 
jarê ku ew lê dijîn, bi cî 
bûne û dokumenterekê 
amade dikin. Ev dokumen- 
tera wan ji 8 beşan pêk tê û 
dixwazin di destpêka salê 
de, vê bernamê wek rêze- 
dokumentêr biweşînin. 

Dalkurd ne tenê wek klu- 
beke futbolê, wek lobiyeke 
Kurdan tê dîtin. Ji ber ku di 
hemû problemên netewî de, 
helwest û fikrên Dalkurd 
balê dikşînin. Çapemenî 
pirsyarî ji wan dike, siyaset- 
medar û serokpartiyên 
Swêdê bi wan re têkildar 

bidin lîstandin. Piştî ku ew 
derbasî Lîga Super yek 
bibin dikarin ji bo salekê 
nêzî 300 hezar euro wek 
alîkariyê ji dewletê bistî- 


Me her qala serkeftin û 
tiştên pozîtîf kir, lê ma gelo 
qet problemên Dalkurd 
tune ne, hîç tiştekî ku wan 
dixe tengasiyê nîn e li holê? 
Dema em vê yekê pirs dikin 
Ramazan Kizil wek ku ji 
van pirsan re amade be 
dest bi axaftinê kir: “Bi me- 
zinbûna me re, problemên 
me jî mezin dibin. Heta 
niha em li ser hêz û xwedî 
derketina malbat, heval û 
dostên xwe li ser piyan 
man û me karên xwe do- 
mandin. Ev şeş sal in 
bê ku em salekê jî 
têkherin bi serkefti- 
nên berbiçav gihiş- 
tin lîga yekem. Lê 
êdî em di lîga yekê 
de dilîzin û pirsgi- 
rêkên aborî êdî 
me dixin asten- 
giyê. Eger em ni- 
karibin xwe 
fînanse bikin û 
pêdiviyên kluba 
xwe pêşewaz 
bikin em ê seqet 
bimînin.” 

Heta niha herkesekî di 
Dalkurd de bê pere xebitî 
ye. Û ji tu deran alîkarî 
nestendiye, ji derveyî der- 
dor û sponsoriya hin dos- 
tên xwe. Lê ji vir û pê ve 
organîzeya belaş nikare 
profesyonel bixebite. Mes- 
refên klubê gelek in. Wek 
mînak mamosteyan bi 
pereyan tînin, cil û ber- 
gan distînin, lokalan kirê 
dikin. Ya herî giring di 
lîga yekem de mecbûr in 
ku lîstikvanên gelekî baş 


"Isal baş neçû em hi- 
nekî şok bûn" 

Em pirsa lîstika îsal a 
Dalkurd ji menajer dikin, 
Çîçen hinekî bi xem rewşê 
wiha vedibêje: “îsal ji bo 
me baş neçû, em hinekî şok 
bûn. Me çend maç wenda 
kirin. Ne li gorî dilê me bû. 
Sedema nebaşbûnê jî ew e 
ku lîstikvanan hev negirtin. 
Min û antrenorekî me yê 
din me lîstikvan dihilbijar- 
tin. Divê ez li xwe mikur 
werim ku kêmasî ya min û 
antrenor bû. Me îsal tam 
119 lîstikvan anîn û ceri- 
bandin. Û me tenê deh ji 
van girtin, vê yekê zeman 
bi me da wenda kirin. Me 
dixwest îsal lîgê derbas 
bikin, serkeftineke baş bi- 
dest bixin. Lê ji bo ku me 
çend maç wenda kirin, em 
ê îsal di vê lîgê de bimînin 
û xwe ji bo sala bê baş 
amade bikin. “ 


"Her antrertor dixwaze 
li vir kar bike" 

Antrenorê Swêdî Anders 
Sjöö (40) yekser bersiva 
pirsa me ya, “Çima Dal- 
kurd” û armanca xwe ya ji 
bo wan girîng wiha tîne 
ziman: “ Çavdêriya min a 
pêşî ew e ku Dalkurd mal- 
bateke mezin û xwedî îdeal 
e. Dema pêşniyaz ji min re 
hat ku antrenoriya Dalkurd 
bikim, bêyî ku zêde bifiki- 
rim min got baş e. Ji ber ku 
Dalkurd li Swêdê êdî etîke- 
tek e loma herkes dixwaze 
li vir kar bike. Armanca me 


ew e ku em lîstikvanên Dal- 
kurd ên pêşerojê ji nav xwe 
derbixin. Loma em lîstikva- 
nan wek fizîkî diwestînin 
hinekî, lê psîkolojiya wan 
baş dikin. Pêşeroja Dalkurd 
ronî ye.” 

"Dalkurd giyana min 
rizgar kir" 

Xwediyê vê hevokê 
Bîrwa Nurî yê 28 salî ku ji 
bajarê Silêmaniyê, di yek- 
saliya xwe de hatiye Stock- 
holmê. Bîrwa Nurî bi 
hejmara 87'an kaptanê 
tîma Dalkurd e. Taybeti- 
yeke Dalkurd jî ew e ku ji 
her çar perçeyên welat lîs- 
tikvan hene. Dema em se- 
dema hatina Dalkurd 
dipirsin, Bîrwa jî bi sor- 
mancî bersiv dide: “ Nav û 
ala wê ya Kurdan bala min 
kêşand. Ev salek û nîv e li 
vir dilîzim. Giyana min riz- 
gar kir Dalkurd. Ez berê bi 
şêweyekî baş nedijiyam. 
Min tiştên xirab dikirin. Lê 
ji dema ku hatime vir ez pir 
paqij dijîm, min dest bi jiya- 
neke nû kir. Divê ku hemû 
Kurd jî piştgiriyê bidin Dal- 
kurd.” 

Adil Kizil (26) kalevan e. 
Lawê Ramazan Kizil e, dix- 
waze wek tîmekî Kurd li 
Ewrupa bi hemuyan re bilî- 
zin. Tobias Redhe (26) bi 
xwe Swêdî ye û ji bajarê 
Borlangê ye. Ev pênc sal in 
di Dalkurd de dilîzê. Dema 
tê cem me, bi kurdî bang 
dike serokê Dalkurdê. Ew û 
Muxtar bi kurdî li hev di- 
pirsin. Ji par ve ji lingê xwe 
seqet bûbû. Hîna me pirs 
nekirine ew dest pê dike û 
dibeje: “Ez Tobias Redhe, 
îro keça min çêbû. Min nû 
dest bi lîstikan kiriye, ji ber 
ku ez seqet bûbûm Dalkurd 
jî zêde bi ser neket îsal.” 


Fatma Savci Stockholm 


D alkurd di sala 2004'an 
de, li Bakurê Swêdê, li 
bajarê Borlange ku dikeve 
herêma Dalarna hat avakirin. 
Niha di bin sîwana Lîga 
yekem ya Swêdê de tekoşîna 
xwe didomîne. Dalkurd “Dal” 
a xwe ji navê herêma Dalarna 
ku lê dijîn girtine û bi “Kurd” 
iya xwe temam kirine. Dal- 
kurd ev 6 sal in ji rojeva Swê- 
diyan danakeve. Em çun 
ciyên antremanên wan û me 
xwest em bizanin îsal ji bo 
wan salek çawa ye. Serokê 
Dalkurd Ramazan Kizil 
(Muxtar) Menajerê wan 
Elwan Çîçen, antrenor û çend 
lîstikvan li benda me bûn. 

Ramazan Kizil (52) dema 
Dalkurd ava kiriye armanca 
wî ne leyistina gokê bû. “Ar- 
manc ew bû ku bi navekî 
kurdî û di bin rengê ala 
Kurd de, em bi ciwanên 
xwe re bikaribin tiştekî 
bikin. Me dixwest em bi vî 
rengî diyaloga ciwan û mal- 
batan bi hev re çêbikin, va- 
lahiya ciwanên xwe bi 
karên wisa tije bikin. Wek 
bavekî, wek Kurdekî min 
xwe mesûl dît ku li vê xerî- 

Baştijîn stêrka nexweş, 

it h^ûgue 


D i pêşbirkêyekê de ku li 
ser înternêtê hat saz- 
kirin û tê de hezar 
kesan beşdarî kirin, Stêrka 
Popê ya Awustiralî, Kylie Mi- 
nogue, weke baştirîn nexweşa 
ku bi êşa penceşêr a memikan 
ketiye, hat hilbijartin. 

Kylie Minogue ji ber ku li 
ber xwe daye û moralê jî dide 
kesên din ên ku rastî vê êşê 
hatine, herwiha bi şêweyekî 
rast û vekirî behsa rêyên tev- 
gera bi vê êşê re dike, ew di 
pêşbirkê de ket pêşiya huner- 
menda koçkirî, Linda McCart 
ney û stranbêj Olivia 
Newton-John, ku ew jî bi 
heman derdî ketine. 

Kylie Minogue (42) di sala 
2005'an rastî penceşêra me- 
mikan hat, lê piştî salekê wê 
dîsan dest bi karê xwe yê hu- 
nerî kir. Sala borî ew li bîst û 
yek dewletan geriya û beriya 
demekê jî wê bi navê 'Aphro- 
dite" albûma xwe ya ll'mîn 
derxist. 


iştî belavkirina albuma Dayik, Hanî vegeriya Kurdistanê û 
ti karên hunerî bicîh neanîn, lê bi nêt e careke din vegere û 
4 stranên xwe klîp bike. Stranbêja Rojhilatê Kurdistanê, 
Hanî, ji bo Rûdawê diyar kir ku vegera wê ya vê carê zêde- 
tir ji bo serdana kes û karan bû: "lê dixwazim di demeke kurt de vege- 
rim Kurdistanê û bi hevkariya televizyon û şîrketên Kurdistanê 4 
stranan ji albûma xwe ya berê û ya nû klîp bikim." 

Hanî ku li Almanya dijî diyar kir ku du ji van stranan bi navên Sefer 
û Gulbarîn in. 


Ji bo 1,8 Centan ew ji kar derxistin 


L i Almanya karmendekî 
ku di beşa kompûteran 
de dixebite ji ber ku xwes- 
tiye akuya telefona xwe ya 
mobîl li buroyê dagire, ji 
kar hat avêtin. Bihayê da- 
girtina mobîlê jî 1,8 Cent e. 


Li Almanyayê diyarde- 
yên cûda ên ji kar dûrxis- 
tinê didomin. Çendekî 
berê, ji ber ku hevkarekî li 
fîrmayê dixebite fîşê xwa- 
rinê yê 80 Centî dayê he- 
vala xwe ya jin, ji aliyê 


xwediyê fîrmayê ve ji kar 
hatibû dûrxisin. Niha jî da- 
girtina mobîlê ya li buroyê 
bû sedem ku hevkarekî bê 
kar bimîne. Lê hevkarê 41 
salî ev bûyer biriye dad- 
gehê û dadgeha bajarê 


Hammê maf dayê ku dîsa 
vegere ser karê xwe. 

Diyardeyên wiha di raya 
giştî ya Alman, bi taybetî jî 
di nava dada karkirinê de, 
wek "Windakirina bawe- 
riya xwediyê kar" tê ziman. 


Xaçepirs 

1 2 3 4&JL 6 7 8 9 10 11 12 


Çeperast: 1- Maddeyek hesinî - Kizwan, jê sabûn çêdibe. 2 - Gulek - 
Pozîtîf, baş. 3 - Lêkirin, şênkirin - Rengek. 4 - Giştî, temamî - Sebir, 
bê teşqele (berepaş). 5 - Ne tûj, nabirre (berepaş) - Pirç, tayek ji por 

- Parsek, çavbirçî (berepaş). 6 - Ne dirêj, kurt (berepaş) - Bide min, 
bîne - Bi "aroma" ve girêdayî. 7 - Şêranîyek - Di trimbêlan de parçe- 
yek (berepaş). 8 - îbadeta misilmanan - Damezrênerê welatê çînê, 
...Zedûng - Damar, kok. 9 - Çi tişt e, çi cûre ye (berepaş) - Ezmanê 
heftan (berepaş). 10 - Rêberê şoreşa Sovyetê, Vladîmîr îlyîç... - Lîz- 
tikek 16 kevirî. 

Serejêr: 1- Fîlozofek Grêkî - Tayê qalind, şerîta zirav. 2 - Libergerîn, 
tika kirin. 3 - Hacet, pêdivî, firax - Zilamê kemilî, biaqil. 4- Hacetek 
tenîsê (berepaş) - Edebîyat, zargotin. 5- Gotinek ecêbmayînê - Nalîn, 
qajewaj. 6 - Navekî jinan, jinemêr - Destnîşankirina kesekî. 7 - Deng, 
awaz (berepaş) - Notayek (berepaş). 8 - Rûniştvanên cîyekî, lêmayî 

- Xwarin, team, lê genim tê hêran. 9 - Rojek - Rengê nêzîkî mor û sor. 
10 - Çîçekek Nîsanê, bûka baranê - Pronavê yekem. 11 - Herêmek 
Kurdistanê. 12 - Korî, hitimî - Genimê hêrayî, jê nan çêdibe. 


"Ez pê re bilîstama ez ê aşiqî 
wî bibûma” 


S ultana sîne- 
maya Tirk, Tur- 
kan Şoray, wek 
mêvana taybet beş- 
darî vekirina ''Fes- 
tîvala Navnetewî ya 
Sînema û Çandê li 
Datçayê" bû. Şoray 
li ser 40 salên karê 
xwe yê sînemayê 
axivî û pirseke roj- 

namevan û debarê Yilmaz Guney de wiha bersivand: ''Eger 
min bi Yilmaz Guney re fîlm bikişanda, bawer dikim ez ê 
aşiqê wî bibûma." 

Turkan Şoray a ku ev 40 sal in wek Sultana sînemaya Tirk 
tê zanîn, li navçeya Datçayê ya bi ser bajarê Muglayê beşdarê 
festîvaleke sînemayê bû û pirsên çapemeniyê bersivand. Di 
kokteyla festîvalê de çapemeniyê dora Şorayê girt û wê jî li 
ser pirseke rojnamevan got ku ''Yilmaz Guney mêrê ku herî 
xweş li mirovan mêze dikir bû." Şorayê derbarê Guney de 
wiha axivî: ''Ez ji Yilmaz Guney re dibêjim 'sihêrbazê sîne- 
mayê'. Mirovekî sînemavanê pir xurt bû, lê mixabin min bi Yil- 
maz Guney re di ti fîlmekî de nelîst. Ev tişt hertim wek êşekî 
di nav min de ma. Min ti kes nedît ku weke wî kûr û bi bandor 
li mirov mêze bike. Eger ez bi wî re di fîlmekî de bilîstama ez 
ê aşiqê wî bibûma." 























































































